Buhez ar Sent/1894/Seraphin - Wikimammenn\nBuhez ar Sent/1894/Seraphin\n◄ Tarak Seraphin Edouard ►\nann daouzekved devez a viz here\nSANT SERAPHIN, EUZ A URS SANT FRANSEZ\nAr zant-ma a ioa ganet enn Itali, ha mab da eur mansouner, hanvet Jerom. Hano he vam oa Theodora, hag hen a oue badezet dindan ann hano a Felis. He dud a ioa kristenien vad ho daou ; mes he vamm a ioa eur vaouez ar seurt ne vez ket guelet aliez. Deski a reaz abred d’he mab karet ann Aotrou Doue ha kaout heuz ouz ar pec’hed, hag ar c’henteliou-ze a ieaz doun e kaloun ar paotrik. He vrasa plijadur enn he vugaleach oa mont d’ann offerenn ha d’ann offisou all euz ann iliz.\nO veza kouezet klanv, e c’houlennaz dioc’htu he zakramanchou diveza, petra bennag n’oa doare ebed e vije ar maro ganthan, hag a veac’h en doa ho resevet ma tremenaz sioulik d’ann 12 a viz here euz ar bloaz 1604, oajet a bevar bloaz ha tri-ugent.\nMa tle ann holl diouall da ober d’ho nesa ar pez ne garfent ket a ve great d’ezho ho-unan, ar breudeur hag ar c’hoarezed o deuz c’hoaz goasoc’h pec’hed pa ne viront ket al lezenn-ze ann eil e kenver egile. Mar d-oc’h eta ar c’hosa euz a eur vandenn vinored, taolit evez na rafac’h d’ezho ar pez a oue great d’ar zant-ma gant he vreur ; rak ne ve ket brao d’ehoc’h mont dirak Doue gant eunn hevelep samm var ho koustians.\nAdtapet diwar « https://br.wikisource.org/w/index.php?title=Buhez_ar_Sent/1894/Seraphin&oldid=30744 »


Alberto Guillén Paredes - Wikipedia\nGanedigezh 20 Genver 1897\nMarv 20 Here 1935 (38 vloaz)\nAlberto Guillén Paredes (Arequipa, 20 Genver 1897 – Mollendo, 20 Here 1935) a oa ur barzh perouat. Eñ ha Alberto Hidalgo Lobato (1897-1967) e voe ar varzhed pennañ eus Arequipa e deroù an XXvet kantved.\nEn Arequipa e su Perou e voe ganet Alberto, mab Manuel M. Guillén Amat ha Zoila Victoria Paredes. Goude bout skoliataet e Colegio Nacional de la Independencia Americana en Arequipa (1909 - 1912) ez eas gant e dud da chom da Puno, etre Arequipa ha Bolivia, ma kendalc'has gant e studioù e Colegio Nacional San Carlos. Tapet gantañ e vachillerato e tistroas da Arequipa evit studiañ al lennegezh hag ar gwir en Universidad Nacional de San Agustín.\nEr bloaz 1917 e c'hounezas ur priz er genstrivadeg barzhonegoù aozet gant ar gazetenn El Heraldo, ar pezh e vroudas da vont da varzh. Bloaz goude e voe embannet Prometeo, e gentañ dastumad barzhonegoù, ma tiskouezas heuliañ skouer e genvroad Alberto Hidalgo Lobato ha heuliañ ar c'hiz a oa bet boulc'het gant ur c'henvroad all, ar barzh Abraham Valdelomar Pinto (1888-1919).\nE 1920 e tivroas Alberto Guillén Parades da Lima da-geñver Kentañ Kendalc'h ar Studierien e Cuzco. Eno e tarempredas koulz skridaozerezhioù ar c'hazetennoù ha palez ar gouarnamant renet gant Augusto Bernardino Leguía y Salcedo (1863-1932) ; dre hanterouriezh hennezh en devoe ur yalc'had da vont da Spagn da studiañ.\nE Madrid e 1922 ez embannas La linterna de Diógenes, ul levr savet diwar gejadennoù ouzh skrivagnerien berouat ha spagnat hag a veve er gêr-benn. Ur brud dibad a c'hounezas e metoù al lennegezh spagnolek gant e stil droukc'hoapaus ha flemmus.\nPa voe distro da Berou e 1923 e tapas ar priz kentañ er Juegos Florales Universitarios, kenstrivadeg barzhonegoù ar skolioù-meur, kent mont da ziplomat evit brudañ Perou en estrenvro. E 1924 e voe e Mec'hiko hag e Kuba (1924) met buan e voe taget gant an hiraezh d'e vro, ha distreiñ da Lima a reas.\nDa vat e voe degemeret e metoù ar varzhed spagnamerikan pa c'hounezas gant Oda a Bolivar ar genstrivadeg kevandirel a voe aozet e 1926 da-geñver kantvet gouel-bloaz Emgann Ayacucho (9 Kerzu 1824) ma voe trec'h Perou ha Kevre Kolombia Vras war Impalaeriezh trevadennel Spagn ; Simón Bolívar (1783-1830) a oa e penn Republik Perou d'ar mare-se.\nNebeut goude ez eas Alberto Guillén Paredes da weladenniñ Cuzco ha Puno en-dro. Er bloaz 1929 e voe anvet da sekretour kannadurezh Perou e Rio de Janeiro e Brazil, ma chomas betek diskar ar prezidant e 1930. Mont da Chile a reas neuze, ma chomas e Santiago.\nE 1932 e tistroas da Berou, ma klañvaas kent mervel e 1935.\nDeucalión (1920 ha 1921)\nLa imitación de nuestro señor Yo (1921)\nOda a Bolivar (1928)\nLa linterna de Diógenes (1920), kendivizoù etre skrovagnerien spagnat ha perouat\nEl libro de las parábolas (1921), dastumad pennlavaroù ha gwerzennoù berr\nCorazón infante (1923), romant berr\nBreve antología peruana (1930), teskad barzhonegoù perouat\nPoetas jóvenes de América (1930), teskad barzhonegoù spagnamerikan\nLeyenda patria (1935), meuleudigezh tri darvoud pouezus en Istor Perou\n(es) Mariátegui, José Carlos. Siete ensayos de interpretación de la realidad peruana. Lima : Linkgua, 2009 (ISBN 978-84-9816-671-2)\n(es) Alberto Guillén, el Buscador de si Mismo. Kavet : 20 Du 2021.\nAdtapet diwar « https://br.wikipedia.org/w/index.php?title=Alberto_Guillén_Paredes&oldid=1981731 »


Diforc'hioù etre adstummoù "Georg Ohm" - Wikipedia\nDiforc'hioù etre adstummoù "Georg Ohm"\nGeorg Ohm (kemmañ)\nStumm eus an 30 Ebr 2007 da 19:20\n2 okted ouzhpennet , 14 vloaz zo\nStumm eus an 30 Ebr 2007 da 17:00 (kemmañ)\nStumm eus an 30 Ebr 2007 da 19:20 (kemmañ) (dizober)\n'''Georg Simon Ohm''' a oa ganet d'ar 16 a viz Meurzh [] en [[Erlangen]], en Alamagn, ha marvet d'ar 6 a viz [] e [[München]]), a oa ur fizikour alaman.\nBet eo war e studi e skol -veur [[Erlangen]]. DiwezatocDiwezhatoc'h, e [], ez a da gelenner e skol -veur jezuisted [[Köln]] . Da heul , e 1833,e kelenn e [[Nürnberg]] hag e 1852 Ezez a da gelenner [[fizik arnodel]] e skol -veur München.\n== Labourioù ==\nNiverus eo e skridoù. An hini pennañ o vezañ ''Die galvanische Kette mathematisch bearbeitet'', embannet e [[Berlin]]. An embannadenn-mañ, kinniget daou vloavezh pad a-raok er c'hazetennoù ''Schweigger'' ha ''Poggendorff'', en deus bet ur gwir levezon war diorroadur ha teorienn an [[red tredan]]. E anv a voe lakaet da dermenadenn an tredan dre [[lezenn ohmOhm]], hag a zo ar c'henfeurelezgenfeurelezh etre ar [[fonnder]] hag ar [[voltadur]] en ur rezistañs. Degemeret e voe an unanenn er sistem etrevroadel ([[SI]]) evit ar rezistañs tredan, an [[ohm]] (aroueziet gant Ω).▼\nAr Royal societySociety a roas dezhañ [[medalenn Copley]] e 1841. ▼\n▲Niverus eo e skridoù. An hini pennañ o vezañ ''Die galvanische Kette mathematisch bearbeitet'', embannet e [[Berlin]]. An embannadenn-mañ, kinniget daou vloavezh pad a-raok er c'hazetennoù ''Schweigger'' ha ''Poggendorff'', en deus bet ur gwir levezon war diorroadur ha teorienn an [[red tredan]]. E anv a voe lakaet da dermenadenn an tredan dre [[lezenn ohm]], hag a zo ar c'henfeurelez etre ar [[fonnder]] hag ar [[voltadur]] en ur rezistañs. Degemeret e voe an unanenn er sistem etrevroadel ([[SI]]) evit ar rezistañs tredan, an ohm (aroueziet gant Ω).\n▲Ar Royal society a roas dezhañ [[medalenn Copley]] e 1841.\nAdtapet diwar « https://br.wikipedia.org/wiki/Dibar:MobileDiff/154707 »


Debriñ kig bemdez pe bevañ kozh a-walc'h, un dibab a zo. - 7seizh.info\nHome Actualité Information Bretagne - 7seizh.info Debriñ kig bemdez pe bevañ kozh a-walc’h, un dibab a zo.\nDebriñ kig bemdez pe bevañ kozh a-walc’h, un dibab a zo.\nHervez ur studiadenn embannet er JAMA, Journal of the American Medical Association, e vefe hiroc’h buhez ar re legumaj-debrer eget ar re hollzebrer. Bet eo graet ar studiadenn-se gant an American Medical Association àr tro-dro 73 000 a dud (e-penn-kentañ ar studi) o chom hep debriñ kig dre abegoù relijiel.\nEvit kompren peseurt skog en deus an doare-se en em magañ àr yec’hed ha korf an nen, an dud-se a zo bet heuliet e-pad c’hwec’h vloaz. Ha neuze, bez ez eus 12% nebeutoc’h a dud o vervel a hed ar prantad-se. Nebeutoc’h a dud klañv gant an diabet, an droug sant urloù, kleñved ar galon, neuze. Kenkoulz a zo koulskoude tapet gant ar c’hrign-bev.\nDaoust ma vez ar re legumaj-debrer tapet nebeutoc’h gant kleñvedoù zo, arabat klask chom hep debriñ kig, hep bout prientet ur reol-boued pleustrek gant ur mezhurour, da skouer. Hervez ar gouizieion, ar gwellañ a zo debriñ nebeud tre a gig evit tapout trawalc’h a houarn hag a proteinoù-red. (kavet a vez ar proteinoù-se e plantennoù zo evel ar soja, ar c’hinoa hag ar leguminegi).\nPrevious articleMarc LE FUR regrette l’absence de progrès concrets pour les langues régionales\nNext articleAr Skrivadeg, tost 80 den er gourfenn e Redon\nUrrutikoetxea : le dossier sur les discussions d’Oslo repart à l’instruction\nActualité Information Bretagne - 7seizh.info 13 septembre 2019\nToponymie bretonne : le MoDem 29 soutient les langues régionales\nJoelle Sattin Lovat 8 juin 2013 at 19 07 43 06436


SINADEG Emglev RFBBI - le blog udbbrestbroleon\nAn Emglev n'eo ket evit degemer politikerezh renerezh Radio France a zo , er mare-mañ, o kreizennañ muioc'h mui programmoù France Bleu. Heñvel tra zo c'hoarvezhet, n'eus ket pell gant ar chadenn ranvroel vez graet France 3 anezhi, betek-hen gant RFBBI, etre 12e30 ha 14e , unan eus ar prantadoù muiañ selaouet outañ, e veze skignet abadennoù savet er vro; bremañ e rankomp gouzañv un abadenn diduamantoù ha kelachoù Pariz gant Patrick Sabatier.\nKemerit perzh niverus en obererezhioù-se! Bec'h d'ho pluennoù!\nSINADEG (klikit amañ)\nAn aozadurioù-mañ o deus galvet ivez da vont da vanifestiñ: Bemdez, Dihun, Diwan, Galv Karaez, Kevredigezh Dilennidi Kuzulioù-kêr Breizh, SLB (Sindikad Labourerien Breizh), UDB (Unvaniezh Demokratel Breizh), UGB (Unvaniezh ar Gelennerien Brezhoneg)...\n« CPE: le code du travail... Pétition en ligne Coordination... »


Itron Varia Loretta - Tiegezh Santez Anna\nItron Varia Loretta\nPublié le 21 novembre 2018 par Andrev\nD'an dek a viz Kerzu\ntennet eus Buhez ar Sent gant an Ao. Yann-Vari Perrot (1912)\nMa zo eun ti binniget war an douar-man, eo, a dra zur, an hini ma chomas ennan ar Werc’hez Vari, en Nazareth ; abalamour da ze, ar gristenien gentan a reas eus o gwellan evit e viret en e zav.\nEr pevare kantved, santez Helena hag an impalaer Konstantin a zavas eun iliz kaer warnezan ; en eizvet kantved, p’en em lakas ar Vuzulmaned d’ober o reuz dre ar bed, iliz Nazareth a oe laeret, mes an ti santel n’en devoe droug ebet.\nPa c’hallas hon zud koz, er bla 1099, diframman Jeruzalem digant enebourien ar Groaz, Nazareth a welas deiou ken laouen hag he devoa gwelet en amzer Helena ha Konstantin.\nPa oe dismantret rouantelez kristen Jeruzalem gant an Turked, e tiskarjont ive iliz Nazareth, mes gwellan oe, an ti santel n’en devoe droug ebet adarre. Neuze e c’hourc’hemennas an Otrou Doue d’e êle dougen anezan en eur vro gristen.\nD’an 10 a viz mae 1291, kilvizien eus an Dalmasi a oe souezet-maro o kaout eun tiig bihan war eun dosen en Rauniza, ’lec’h ne oa netra bet arôk. Pac’h ejont ebarz, e oent souezetoc’h c’hoaz. Dirak an nor, harp ouz ar voger, e oa eun ôter-ven ; en kichen an ôter eur pres bihan, eun nebeut listri-kegin ebarz ; en tu kle, eun oaled, hag ’us d’ezi eur skeuden eus ar Werc’hez, en he zav, ar Mabig Jezuz ganti war he divrec’h ; en tu deou, eun tammik prenestr.\nEleiz a dud a deuas da welet an neventi. Hogen, er mare-ze, Alexandr, eskob Tersatz, a oa gwall glanv war e wele, hag o vezan klevet komz eus ar pez a dremene en Rauniza, e kave diês n’halle ket mont e-unan da welet ar burzud. Ar Werc’hez, eleiz a êle endro d’ezi, a ’n em ziskouezas d’ezan en noz, a greiz ma oa o pedi, hag a lavaras d’ezan : « Ma mab, emezi, ma galvet a teus, setu me aman, evit rei da anaout d’it ar pez a glaskez gouzout. An ti a zo deut en deiou-man da Rauniza eo an ti on bet ennan o chom en Nazareth ; eno am eus tremenet ma bugaleach ; eno am eus bet digemeret salud an êl Gabriel ; eno eo deut Mab Doue d’en em ober den. An ti-ze, gant aon na vije grêt re a zismegans d’ezan gant an dud divade, a zo bet douget er vro-man gant an Ele. Hag evit ma vezi test eus ar burzud, ha ma c’helli embann anezan, e roër d’it ar yec’hed. »\nHa war ar geriou-ze, ar Werc’hez a dec’has.\nAn eskob a zavas raktal eus e wele ; pare mat oa. Mont a reas da Rauniza, ha rei a reas da anaout d’ar bobl an tensor a oa deut d’ezan. Gouarner ar vro, Nikolas Frangipane, a gasas tri den gouiziek da Nazareth, da welet ha ne oa mui eno ti ar Werc’hez. P’en em gavjont er Galile, e klevjont gant tud Nazareth e oa tec’het an ti santel eus o c’hêr, en noz etre an 10 hag an 11 a viz mae. An diaze anezan a weled c’hoaz, koulskoude, ha grêt oa gant ar memes mein, ha bezan en devoa ar memes hed hag ar memes lec’hed ha mogeriou an ti a oa en em gavet en Rauniza.\nSiouaz ! levenez tud an Dalmasi ne badas nemet tri bla ha seiz miz. An 11 a viz kerdu 1294, e weljont e oa êt o zensor digante ; nijet oa en Itali, en tu-all d’ar mor, ha diskennet oa en Rekanati, en kreiz eur c’hoad lore. Eiz miz war-lerc’h, e oe douget eun hanter-leo ac’hane, ha prest goude e oe diazezet war an hent a ya eus a Rekanati d’ar mor. Eno eo chomet abaoue. Er XIVet kantvet zo bet savet ’us d’ezan eun iliz eus ar re gaeran hag ar pabed a zigoras gant largente tensor an induljansou evit ar re a yaje di da bardonan. An iliz-ze a oe hanvet Itron-Varia Loretta, abalamour d’ar c’hoad lore ’lec’h ma oe laket da gentan an ti santel, pa oe digaset gant an Ele eus an Dalmasi d’an Itali.\nEn Loretta, er bla 1483, eo bet savet Litaniou ar Werc’hez, hag abalamour da-ze e hanver aneze a-wechou Litaniou Loretta.\nDor an nenv\nMari eo dor an nenv. Porta cœli.\nDrezi, Doue a zo diskennet betek ennomp.\nJezuz a c’hallje bezan deut er bed, en kreiz e nerz, evel Adam ; mes n’eo ket bet falvezet gantan en em ziskouez en doare-ze d’un dud.\nDiskennet eo bet en korf ar Werc’hez, ha gourvezet en deus e izili dister ha dinerz a vugel war blouz kraou Bethleem.\nMoïzez a zigoras hent ar mor ru ; Josue a c’hourc’hemennas d’an heol ; Pôl a lakas ar re varo da zevel eus o beziou ; galloudus int bet, ha petra int, koulskoude, en kichen ar Werc’hez a lakas Jezuz er bed ?\nMari eo dor an nenv. Drezi e pignomp betek Doue ; drezi e kouez holl grasou an nenv war an douar. Kement hini a gar anezi a ’n em gav en porz ar zilvidigez.\nPedomp eta bemde Mamm Doue, a greiz kalon, ha lakom enni hon holl fizianz.\nN’eus ket bet klevet c’hoaz lavaret e vefe hini hag en deve he fedet ha ne vefe ket bet chilaouet.\nIliz Itron-Varia-Loretta, e Roudoualleg, Kernev\nPublié dans Buhez ar Sent, Azvent, Temps de l'Avent, Ar Sent, Gouelioù\nEmvod miz Du


Pajenn:Perrot - Bue ar Zent.djvu/80 - Wikimammenn\nPajenn:Perrot - Bue ar Zent.djvu/80\nsant yan krysostom\nvla, kristenien Konstantinopl hen c’hemeras, dre laer, digant kristenien Antioch, d’ober o arc’heskob anezan.\nKonstantinopl oa kêr-benn ar sav-heol en amzer-ze. An impalaer Arkadius hag e bried, an impalaerez Eudoxia, a oa war an trôn. Dal m’en em gavas Yan etouez e bobl neve, e karas anezan eus e holl galon, hag e oe karet gantan evel eun tad. Eun tad a oa, en gwirione, evit an holl.\nDidrue oa evitan e-unan. Dalc’h-mat e veze gant ar boan-benn hag alïes gant an derzien ; koulskoude, ne gouske nemet ter pe beder heur bep noz ; ne zebre nemet eur pred bemde, d’abarde ; diskuiz ebet ne gemere, nemet eur gwalc’h d’e gorf, beb an amzer, pe eur bale, en eur gomz gant eur mignon bennak. War-dro e di ne zispigne nemet nebeutan m’halle ; an arrebeuri ennan a oa eus ar re disteran ; eun dôlen hepken, hini sant Pol, a gare kalz, a oa ’us d’e dôl-labour. Seul-vui oa kalet outan e-unan, ha seul-vui e oa mat ouz e bobl ; rei a rê bara d’ar re o devoa naon, dilhad d’ar re a oa paour, kalon d’ar re a oa enkrezet. Ar brizonierien a lake etre e zaouarn paperou o frosez hag a gemere anezan da advokad ; an dremenidi a skoe war e zor da c’houlenn lojeïz ; an dud gwasket gant dle a yee d’e gaout ; e yalc’h, goullonteret bemde gant an aluzen, a veze leuniet bemde gant karante an dud vat.\nEn Konstantinopl, e oa d’ar mare-ze 50.000 den reuzeudik, hep ti nag ôz. An arc’heskob a lakas sevel evite muian ma c’hallas a hospitaliou. Intanvezed santel a roë an dorn d’ezan evit e oberou a drugare. Lakat a reas en o fenn Olympiada, a vije lavaret diouti : « An impalaerez Eudoxia, a deu betek d’ezi meuleudiou ar bed holl ; mes an intanvez Olympiada a glev klemmou ha bennoziou ar bed holl. »\nPreder a gemere da lakat e veleien da gelenn o farousianiz, kenkoulz dre o oberou evel dre o c’homzou.\nE-unan e prezege d’e bobl, alïesoc’h evit bep sun, awechoù bemde, ha pa bigne er gador, an dud a veze a verniou en iliz. E galon a oa eun eienen a gomzou aour a strinke eus e c’henou, hag a eve gant dudi ar re a veze ouz e selaou.\nEn e di, ne oa ket troet da gomz kalz, koulskoude ; mes p’en em gave dirak e bobl, n’en devoa nemet digeri e c’henou evit bezan an den ar muian helavar a c’halljed da glevet. Herve Bossuet, n’eus ket bet, zoken, en Iliz, prezeger ebet biskoaz kouls hag hen ; abalamour da ze, oa lezhanvet gant Konstantinopliz Krysostom, da lavaret eo, Genou-aour.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/80&oldid=141110 »


AR GRENNAMZER : AR FEODELEZH-AR VUHEZ RELIJIEL\nAr Feodelezh hag ar vuhez armerzhel e Bro-Dreger da vare ar Grennamzer :\nE Breizh, ec'h eo dianavezet a-walc'h kevredigezh ar Grennamzer eus an navet betek ar pevarzekvet kantved dre an diouer a zielloù, bez'ez eus bet darvoudoù arouezus testeniet mat, avat. Ret e oa d'an aotrounez en em glevet da sevel difennoù evit stourm ouzh an Normaned. Er penn-kentañ e voe savet moudennoù douar gourizet a zouvezioù hag a c'hirzhier. E koad e veze savet an tourioù-meur. Diwezatoc'h e voe savet kestell ha manerioù-kreñv e mein a gemmas o stumm dezhe e-kerzh ar c'hantvedoù. Ar varc'hegiezh a zeuas war-wel da vare savidigezh ar moudennoù feodel-se. Rak ar varc'heien o-unan o doa skoulmet darempredoù gant noblañsoù galloudekoc'h, hag a oa staliet er c'hestell-kreñv-se. Anavezet e oa seurt darempredoù etre an dud dindan anv ar wazoniezh, ret e oa d'ar gwaz ha d'e aotrou en em sikour hag en em guzuliañ. Penn-kentañ ha diorroadur an aozadurioù feodel e oa.\nWar-lerc'h ar bloavezhioù mil, e kasas war-raok an teknikoù nevez ha digoridigezh an armerzh d'an eskemmoù kenwerzhel tamm-ha-tamm lusk ar gounid-douar hag a echuas er trizekvet kantved. E maezioù eskopti Treger e veze kavet peurvuiañ un doare divoutin da zerc'hel menaj : an douar-koñje pe ar goumanant. An Aotrou eo a oa perc'henn an douar hag al labourer-douar hini " ar savadurioù hag ar gorreadoù ", da lâret eo kement tra a oa war-c'horre an douar, a c'halle gwerzhañ pe treuzkas hep bezañ ret dezhañ paeañ gwirioù kemm. Gallout a ra ar c'houmananter bezañ skarzhet gant an Aotrou e diwezh al lizher-feurm, war-bouez daskoriñ d'ar peizant talvoudegezh ar savadurioù hag ar gorreadoù, ar pezh a c'hoarveze ral a wezh hag a roe d'ar c'houmananter, neuze, ur frankiz wir. Bez'e oa ur sistem divoutinoc'h c'hoazh war an douaroù a-iliz : ar c'hevaez. Ar c'hevaezer a oa perc'henn pe dost, hag a roe e zouar d'e vab yaouankañ (gwir ar yaouankiz). Koulskoude n'en doa ket ar gwir da bellaat muioc'h evit ur bloavezh hag un devezh diouzh e dachenn, ret e veze dezhañ labourat an drederenn eus e zouaroù d'an nebeutañ bep bloaz, anez koll e vadoù. En em ledañ a reas al lin e fin ar Grennamzer ha dre se e voe ganet ur greanterezh diazezet war ar gwiaderezh pouezus war ar maez.\nBetek ar pemzekvet kantved, e oa noazh a-walc'h ar vro ; ne oa ket kalz a goadeier ha ne oa garzh ebet. Ne zeuas ar c'hleuzioù koadet war wel nemet e-kerzh ar bloavezhioù 1430-1440. D'ar c'houlz-se, e krogas an dud chomet bev war-lerc'h ar vosenn da glozañ o douaroù kresket ha da aloubiñ an tachennoù dilezet tro-war-dro d'o menajoù. Dre vras, ez eo bet strewet poblañs Bro-Dreger a-viskoazh : parrez Goudelin da skouer a oa seizh kêriadenn ha tregont enni d'an nebeutañ, hag etre div ha trizek tiegezh e pep hini anezhe. Ar c'hêrioù a oa bihan. Ne oa ken nemet Landreger, Gwengamp, Lannuon ha Montroulez a vije bet doare kêr warne, gant ur boblañs etre 3000 ha 5000 den, foarioù, marc'hadoù, lezioù-barn enne ha kreizennoù relijiel, hag un artisanarezh. Ma veve Landreger dreist-holl diwar ar relijion, e oa perzh Lannuon ha muioc'h c'hoazh hini Montroulez bezañ lec'hioù a genwerzh ha porzhioù-mor da gentañ. Bez'e oa eno aocherezh koadaj ha mein evit ar saverezh-tiez, met ivez kenwerzh gwin Bourdel, ezporzhiadur al lien, al legumaj, hag an houarn gant Bro-Saoz, hag enporzhiadur ar staen. Uheloc'h war ar stêrioù e oa porzhioù dister evel hini Pontrev pe Ar Roc'h-Derrien a veze darempredet gant e-leizh a listri bihan. Direizhet e veze alies ar genwerzh gant morlaeron saoz pe norman. Kêr Landreger a-bezh a oa bet diskaret, nemet an iliz-veur a vije, e-pad ar Brezel Kant Vloaz, ha gwashoc'h c'hoazh e-kerzh Brezel Hêrezh Breizh (1341-1381) e-lec'h ma oa enebourien Charlez Bleiz (harpet gant Roue Bro-C'hall) ha Yann a Vonforzh (harpet gant Roue Bro-Saoz). E 1346 e oa bet taget kêr Lannuon ivez gant ar Saozon, hag ar re-mañ a oa bet trec'h daoust da gadarnded Jaffrez a Bontgwenn.\nAn Iliz en eskopti Treger da vare ar Grennamzer :\nNiverus ez ae ar birc'hirined da Landreger, dreist-holl abaoe ma oa bet santelaet Sant-Erwan (Sant-paeron Breizh) gant ar Pab Clement VI e 1347. Ganet e oa Erwan Helouri e 1253 e maner Kervarzhin e-kichen Landreger, hag eñ mab d'un aotrou bihan, a oa douget en-yaouank gant ar relijion ha troet da vezañ beleg. Goude bezañ studiet e skolioù meur Pariz hag Orleans, ec'h eas da varner-eskopti Roazhon etre 1280 ha 1284 ha war-lerc'h, da eskopti Treger, hag eñ war un dro person Tredraezh ha Louaneg goude se. Ren a reas ur vuhez rust ha madelezhus, o tifenn gwirioù ar beorien, e teuas da vezañ brudet dre ar vro a-bezh. Marvet eo d'an 19 a viz Mae 1303 ha beziet en iliz-veur, e-lec'h ma voe enoret raktal gant ar bobl. Goude ma voe lakaet da sant (ar person nemetañ da vezañ lakaet da sant er Grennamzer), e zeiz-ha-bloaz a zeuas da vezañ un devezh pardon e-lec'h ma oa gwelet azeulerien eus Breizh a-bezh o tont d'e bediñ, tud hag a gemere perzh er brosesion vrudet e-pad ma vez kaset klopenn ar Sant en-dro d'e barrez c'hinidik, Ar Vinic'hi. Buan-tre, e teuas da vezañ ar profoù lakaet e-harz bez " Alvokad ar Beorien " al lodenn vrasañ eus gounidigezh an iliz-veur. Er pemzekvet kantved e voe gwelet e-touez engroez ar birc'hirined tud brudet evel Dug Berri, breur Loeiz Xivet a Vro-C'hall e 1468, hag ivez Herri Tudor, a zeuio da vezañ Herri VIIvet a Vro-Saoz e 1484.\nFramm relijiel an eskopti a grogas da vezañ diazezet er Grennamzer, hag e vo ar framm-mañ an aozadur efedusañ betek fin ar Renadurezh Kozh. Gant e gant unan parrez hag e dregont trev bennak, e oa an eskopti-mañ bihan ha paour a-walc'h. Gwelet e oa an eskopti evel bezañ ul lec'h gounidigezh da c'hortoz, hag an eskibien ne choment ket pell ennañ. E gwirionez, e oa kuzul ar chalonied an hini a lakae ar melestradur da chom en e sav : daouzek chaloni ha daou arc'hdiagon a blede ouzh lidoù ha hengounioù an iliz-veur. Er parrezioù, e oa ar bersoned, izel o deskadurezh peurliesañ, hag a heñche buhez relijiel an dud fidel. Maget e oa feiz ar bobl gant brizhkredennoù pagan : meskañ a raent an traoù sakr gant an traoù disakr.\nDiazezet start e oa ar Gloer reizh en eskopti. E kreiz Bro-Dreger e oa bet krouet e 1130 manati koshañ ha bamusañ ar vro, abati sistersian Bear. Ar manati-mañ en doa ur pouez armerzhel bras a-drugarez d'ar profoù a zegemere. E-barzh renabloù 1790 e kaved 787 pennad a berc'hentiezh, rannet e 39 parrez, war 4862 hektar (tost da zek mil devezh-arat).\nManatioù all ar Grennamzer a oa dre vras prioldioù e dalc'h tiez brasoc'h eus an diavaez. An urzhioù kesterien a oa diazezet e kêrioù bihan an eskopti e-lec'h ma vezent gwelet mat a-drugarez d'o frezegennoù : ar Frañseziz e Gwengamp e 1236, an Dominigiz e Montroulez e 1236 hag e Gwengamp e 1285, an Aogustined e Lannuon e 1373. Er pemzekvet kantved, Frañseziz ar Viridigezh a felle dezhe distreiñ d'o uhelvennad a baourentez, a glaske neuze lec'hioù dizarempred ha rust, dreist-holl war inizioùigoù roc'hellek a oa war vord an aod : e 1451 e tiazezjont war ar Jentilez. Koulskoude e oa re galet ar vuhez eno hag e tistrojont da Landreger e 1483. Adal 1485 e oa bet gwelet diazezadur unan eus ar c'hentañ tiez-moullañ e Breizh, e Landreger, en abeg d'an diouer a levrioù-liderezh. Er gêr-mañ eo e voe moullet ar " c'hKatolikon "e 1499, ur geriadur brudet teiryezhek (brezhoneg, galleg ha latin), savet gant Jehan Lagadeg eus parrez Plougonven.


Yaou (planedenn) - Wikipedia\nSterioù all zo d'an anv Yaou. Gwelout ar pennad disheñvelout.\nSkin krenn 778 412 027 km\n5,2 unanenn steredoniel (ua)\nEzkreizegezh an amestez 0,048 392 66\nkelc'htrovezh steredel 4 335,3545 d\nTrovezh sinodek 398,8613 d\nTizh amestezel krenn 13,0572 km/s\nStou an ekliptik 1,30530°\nNiver a loarennoù naturel 63\nTreuzkiz kehederel 142 984 km\nTreuzkiz pennahelel 135 135 km\nPladerezh 0,064 87\ntolz ×1027 kg\nTolz ec'honel krenn 1 326 kg/m³\nKerc'hellerezh-gorre 23,12 m/s²\nDeiz steredel 0,413 51 d\nStou an ahel 3,12°\nTizh ezkerc'hellañ 59,5 km/s\nGwask 70 kPa\n-163,15 °C -121,15 °C -75,15 °C\nDoareenoù an aergelc'h\nAerwask 70 kPa\nDihidrogen H2 > 81 %\nHeliom He > 17 %\nMetan CH4 0,1 %\nDour H2O (aezhenn) 0,1 %\nAmoniak NH3 0,02 %\nEtan C2H6 0,0002 %\nHidridenn fosfor PH3 0,0001 %\nSulfidenn hidrogen SH2 <0,0001 %\nYaou zo ur ramzplanedenn aezhel, an hini vrasañ e koskoriad an Heol hag ar bempvet hini pa bellaer eus an Heol. An doue roman Yaou eo orin hec'h anv. Kement ha 2,5 gwezh hini holl blanedennoù all an Heol kevret eo he zolz. Skeudenn luc'hed an doue eo arouez steredoniel ar blanedenn Yaou.\nTro zo da welet Yaou en oabl gant an daoulagad noazh, pa 'z eo ar pevare skedusañ korf goude an Heol, al Loar ha Gwener.\nAvelioù kreñv a c’hwezh e gwiskadoù diavaez ar blanedenn, evel ar gorventenn a vez bepred en takad uhelvanel a zo 22° er Su d'ar c'heheder, hag a anver "an Tarch Ruz Meur". Abaoe tremen 300 vloaz e vezer oc'h arselliñ an tarch-se.\n1.1 Luniad diabarzh\n2 Loarennoù Yaou\nDoareennoù fizikel[kemmañ | kemmañ ar vammenn]\nLuniad diabarzh[kemmañ | kemmañ ar vammenn]\nDiasur e chom an anaoudegezh eus luniad ar blanedenn Yaou, diazezet ma 'z eo war muzulioù ameeun. Hervez lod skiantourien ne vije tamm kalet ebet e Yaou, douesoc'h -douesañ e vije a-feur ma 'z eer war-du ar c'hreiz, ha brasoc'h-brasañ e vije ar gwask ; hervez reoù all e vije e kreiz Yaou ur galonenn roc'hellek enni silikatoù ha houarn (a-vent gant an Douar hag etre 10 ha 15 gwezh pounneroc'h egetañ), gronnet gant hidrogen metalek liñvel, hemañ gronnet d'e dro gant hidrogen molekulel liñvel, hag un aergelc'h tanav.\nAbalamour d’ar pezh mell gwask ganet diwar tolz Yaou ec’h eo uhel-tre ar gwrezverk e diabarzh ar blanedenn, dre un argerzh a gwaskadur kerc'hellel anvet "gwikefre Kelvin-Helmholtz". E-tro 20 000 °C e vije gwrezverk ar galonenn. Gant un tolz 84 gwezh brasoc’h e vije bet uhel a-walc’h ar gwrezverk e kreiz ar galonenn evit ma krogje an hidrogen da deuziñ ; da steredenn e troje Yaou neuze.\nSkinañ a ra Yaou muioc’h a c'hremm eget na resev digant an Heol. He gwrezverk uhel eo a zo kaoz d’ar pezhioù fiñvoù kendougen en he gwiskadoù liñvel ha da zilec'hiadur ar c’houmoul en hec'h aergelc'h.\nWar-dro 86 % hidrogen ha 14 % heliom a ya da ober aergelc'h tanav Yaou. Enni ez eus ivez eskennoù metan, aezhenn dour, amoniak, hag eskennoù bihan a garbon, etan, sulfidenn hidrogen, neon, oksigen, hidridenn fosfor ha soufr. Heñvel-tre e vije ar c'henaoz-se ouzh hini an nivlenn heolel a zo pennorin koskoriad an Heol.\nSadorn zo luniet heñvel, met en Ouran ha Neizhan ez eus kalz nebeutoc’h a hidrogen ha heliom.\nSoñjal a reer ivez ez eus tri gwiskad koumoul en aergelc'h Yaou :\nan hini diavaesañ, e-tro 100 km donder, a vije koumoulennoù skorn amoniak.\nan eil, e-tro 120 km donder, a vije koumoulennoù hidrogenosulfidenn amoniom (NH4HS).\nan hini diwezhañ, e-tro 150 km donder, a vije koumoulennoù dour ha skorn.\nFiñval a ra aergelc'h diavaez Yaou hervez ur c'hweladur tregemmel, arsellet evit ar wezh kentañ gant Jean-Dominique Cassini e 1690 : hiroc'h eo troerezh an aergelc'h er pennaheloù, pa bad war-dro pemp munutenn pelloc'h eget er c'heheder.\nEn tu-hont da se ez eus aridennadoù koumoulennoù a red a-hed lod ledennoù en tu enep d’ar pennavelioù. An avelioù a c’hell tizhout 600 km/e. Dont a rafe ar reizhiadoù avelioù-mañ eus gwrez diabarzh ar blanedenn. Diwar etrewered ar reizhiadoù-se e teu barroù-arnev ha strafuilhoù lec'hiel, evel an Tarch Ruz Meur, hag a zo ur vigelc'h stabil 12 000 km e ledander ha 25 000 km e hirder : gwelet oa bet dija gant Jean-Dominique Cassini tri c’hantved zo. Tarchoù bihanoc’h zo bet evezhiet ivez en XXvet kantved.\nE gwiskad diavaesañ aergelc'h Yaou ez eus strinkennoù skorn amoniak. Dont a rafe livioù ar c’houmoul eus an elfennoù kimiek a zo a-gementadoù munut en aergelc'h.\nLoarennoù Yaou[kemmañ | kemmañ ar vammenn]\nGwelet ar pennad gouestlet da : Loarennoù Yaou.\nAmbrouget eo Yaou gant 67 loarenn, 50 anezho o vezañ bet anvet. Ar peder vrasañ eo Ganymede, Kallisto, Io hag Europa ; al loarennoù galilean a vez graet anezho.\nKoskoriad an Heol, Bruno Mauguin ha Bénédicte Saulier-Le Dréan (Egorenn ar skiantoù), treiñ gant an Ofis ar Brezhoneg, 2006, Éditions Apogée, ISBN 2-84398-249-9, pp. 36-40.\nLivioù gwirion Yaou\ntapet gant ar sontenn Cassini-Huygens\nd’an 29 a viz Kerzu 2000 da 5 eur 30 UTC\nAl loarennoù galilean\nIo, Europa, Ganymede, Kallisto\nAdtapet diwar « https://br.wikipedia.org/w/index.php?title=Yaou_(planedenn)&oldid=1942540 »


souezh - Wikeriadur\nSoez e Catholicon 1499.\nsouezh hollek, benel.\nSantad un den o welout un dra ha ne oa ket engortoz anezhañ\nUr souezh, neketa? Job Jaffre, Etrezomp e brezhoneg, 1974-1975, pajenn 25\nen droienn n'eo ket souezh: n'eo ket souezhus\nN' eo ket souez, eta, em bije ankounac'haet tra pe dra... — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 236.)\nN’eo ket souezh e chomas ar C’hresianed dek vloaz oc’h ober brezel eviti. — (Roparz Hemon (diwar Chr. Marlowe), Fostus an doktor daonet in Pemp pezh c'hoari berr, Skridoù Breizh, Brest, 1944, p. 113.). (Chom da ober brezel a ve gwell)\nBezañ souezh gant un den\nKemer souezh: bezañ souezhet\nOber un dra gant souezh, gant ar souezh\nN'eo ket souezh an dra-se.\nEvel evit ar ger eston ne vez ket sklaer atav pe anv-gwan pe anv-kadarn eo ar ger souezh.\nAdtapet diwar « https://br.wiktionary.org/w/index.php?title=souezh&oldid=299693 »\nKemmoù diwezhañ degaset d'ar bajenn-mañ d'an 17 Mez 2020, da 12:38.


Pajenn:Morvan - Buez ar Zent, 1894.djvu/555 - Wikimammenn\nPajenn:Morvan - Buez ar Zent, 1894.djvu/555\ndrei kein d’ezho. Ann heretiked ho-unan a oue ken mezek ma ne zigorjont mui ho ginou da lavaret eur ger a enep ar relijion gatholik.\nNe c’houfe den lavaret gant pebez henor e oue digemeret eno ; mes ive ober a rea ken aliez a virakl hag a gammed. N’en devoue ket a boan eta oc’h obten pardoun evit ar Vretouned. Mes koueza a eure klanv he--\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/555&oldid=137776 »


Na Garbh Chrìochan - Wikipedia\nNa Garbh Chrìochan\nNa Garbh Chrìochan (The Rough Bounds e saozneg, «an Harzoù Garv» e brezhoneg) zo ur c'hornad meneziek en Uheldirioù Bro-Skos, e kornôg Siorrachd Inbhir Nis, etre Loch Shubhairne ha Loch Seile, e distrigoù Cnòideart, norzh Mòrar, Àrasaig ha Mùideart.\nBrudet eo evel ur c'hornad gouez, garv, ha nebeut a dud zo o chom eno.\nRannet e oa ar c'hornad etre daou glan, ha kann a veze etreze a-wechoù, Klan Macdonald Clanranald ha Klan MacDonell Glengarry, a oa enebourien d'ar gouarnamant saoz a-hend-all.\nEn XVIIIvet kantved e oa Na Garbh Chrìochan ur c'hornad katolik. Pennoù klanioù brudet a voe: Alexander Ranaldson MacDonell of Glengarry (1771-1828) ha Ranald George Macdonald of Clanranald (1788-1873).\nAdtapet diwar « https://br.wikipedia.org/w/index.php?title=Na_Garbh_Chrìochan&oldid=1553794 »\nKemmoù diwezhañ degaset d'ar bajenn-mañ d'an 5 C'hwe 2014, da 08:51.


kaeat - Wikeriadur\nEus kae hag -at.\nPa vije troet e penn ar c'hrennard mont da besketa, [...], n'oa ket da gaeat, ne dalveze ket rendael outan, mont a ranke. — (Loeiz ar Floc'h, An daou hent, Mouez ar Vro niv. 13, 1919, p. 1d.)\nkaeat un dra bennak\nEl leac'h ma vez dirapar ar c'hleuz eo he gaead, [...] — (M. B., Ar veleien, Feiz ha Breiz niv. 383, 1872, p. 141b.)\nVa zad, emezan, a zo eat da gaeat eun ode vras evit diskaeat unan vihan ; [...] — (Mari Leaustic, Divinadennou miz Here, Feiz ha Breiz niv. 10, Here 1912, p. 320.)\nkaeat ouzh un dra bennak\n[...] ne deus na gallout na danvez hag a c'helfe caeat oc'h ar c'hlac'har. — (G. M., Labousik Doue, Feiz ha Breiz niv. 325, 1871, p. 93b.)\n[...], e teufet eaz abenn da gaeat ouz an droug. — (Kenavezo, Dalc'h-ta, piti !, Le Courrier du Finistère niv. 200, 1883, p. 1d.)\n[...], ha ne baouezoc'h-hu ket da glask kaëat ous gras Doue ? — (Histor an testamant coz hag an testamant nevez, troet gant Goulven Morvan, 1886, p. 286.)\nkaeat ouzh unan bennak\nHogen ne deus netra evit caeat oc'h eun den sentuz oc'h bolontez Doue ha sicouret gant ar c'hras. — (G. M., Aluzennou Franseza a Amboas, Feiz ha Breiz niv. 401, 1872, p. 284a.)\n[...], breurieziou hag a zoug frouez, hag a zo leun a vuez, en despet d'ar pez a reer evit kaeat outho hag ho diarbenn. — (Morvan, An Ilis catholic hag he enebourien, Feiz ha Breiz niv. 2, Meurzh 1877, p. 1b.)\n[...] ; hag ar gouezidi a rankas, [...], mont da c'houileta adrenv kein ar mogeriou ledan a oe savet a dreuz an Enez da gaeat outo. — (An Tour-Guen, Stad ar Vretoned er pevare kantved, Feiz ha Breiz niv. 9, Gwengolo 1910, p. 270.)\nkaeat a-enep unan bennak\n[...], n'enn deuz ked eaned da gaead gand oll nerz e ene a enep an dud fallagr [...] — (Lizer on tad santel ar pab Leon XIII, Le Courrier du Finistère niv. 257, 1882, p. 1b.)\nAdtapet diwar « https://br.wiktionary.org/w/index.php?title=kaeat&oldid=296468 »\nKemmoù diwezhañ degaset d'ar bajenn-mañ d'an 26 Meu 2020, da 20:37.


gante - Wikeriadur\nSavet diwar an araogenn gant hag an dibenn-ger -e\nFurm an araogenn gant, displeget en trede gour lies\nSetu ma oa stad ennañ, hag e redas gante d'ar palez. — (Fañch an Uhel, Kontadennoù ar Bobl/1, Al Liamm, 1984, p. 28.)\nAntren a ra en ur sal vras 'lec'h ma oa kalz a dud, hag avaloù gante. — (Fañch an Uhel, Kontadennoù ar Bobl/2, Al Liamm, 1985, p. 50.)\nAlïes e teue bugale an amezeien da c'hoari gante, ha pep-hini a roe e ali. — (Fañch al Lae, Bilzig, Kemper, 1925, p. 21.)\nAn hevelep trouz a oa gante evel gant ar mor war an tornod, [...]. — (Erwan ar Moal, Pipi Gonto, Kemper, 1925, p. 166.)\nDedennet a-walc'h e oa ar plac'h, met n'he doa ket plas en he zi gant he gwaz, hag he mamm a oa gante. — (Aleksandr Soljenitsyn, lakaet e brezhoneg gant Ernest ar Barzhig, Ti Vatriona, Al Liamm, 1976, p. 14.)\n[...] ha muioc'h-mui ivez a dud gwelloc'h gante oferenn an diaoul e Tavarn ar Pont Du eget hini an aotrou person. — (Ernest ar Barzhig, Minna ha danevelloù all..., Mouladurioù Hor Yezh, 1988, p. 102.)\n— Tud 'zo a zo debret o mezh hag evet o onestiz gante pell 'zo, n'eo ket gwir ? eme Erwan — (Fañch Peru, Kañfarded Milin ar Wern, Skol Vreizh, 2008, p. 15.)\nHag ar segalennoù, hanter devet, blaz ar c'hreñv gante ma c'hell kargañ he fopulo gante. — (Herve Bihan, Traoù kouer, Embannadurioù al Liamm, 2010, p. 8.)\ngalleg : avec elles (fr) , avec eux (fr)\nAdtapet diwar « https://br.wiktionary.org/w/index.php?title=gante&oldid=230266 »\nKemmoù diwezhañ degaset d'ar bajenn-mañ d'an 10 C'hwe 2017, da 11:07.


Pajenn:Koñchennoù eus Bro ar Ster Aon.djvu/150 - Wikimammenn\nPajenn:Koñchennoù eus Bro ar Ster Aon.djvu/150\nHag ar roue a c’halvas Magetpell.\n« Disec’h al lenn a zo aze, a-barz an noz. »\n« Mat, Aotrou Roue ; met e pelec’h e lakain an dour ? »\n« En draonienn a zo e-kichen. »\nEtre al lenn hag an draonienn ne oa nemet eur voger, hag an draonienn a oa eun tammig izeloc’h eget al lenn. Magetpell a gemeras eur langede (pig, pigell) hag eur bal, hag heñ d’al lenn.\n« Ma n’eus nemet an dra-mañ avat, » emezañ, « ne vezo ket hir an abadenn. »\nHag heñ a ra eun toull dindan ar vur, ha an dour a red anezañ e-unan, pesked hag all, betek ar gamboulenn (traonienn pe stankenn vihan). Diou vag a oa ivez war al lenn. Magetpell a dap krog enno dre o staon hag o stlap dreist ar voger er saonenn. Hag e stank an toull graet gantañ evit an dour.\nAr roue a oa neuze o sellout dre brenestr e gambr, ha mantret e chomas o welout goueled ar ster ken hesk ha palv e zorn. Prestik e voe Magetpell en e gichen.\n« Echu al labour, Aotrou Roue, » emezañ. « Petra ’zo d’ober c’hoaz ? »\n« Seurt ebet ken hirio. Warc’hoaz avat e savo bec’h war da ler. »\nAr sorser a voe galvet da gavout ar roue.\n« Petra ’roin d’ober da Vagetpell ? » eme hemañ. « Riñset eo bet ar poull gantañ ker buan ha tra. »\n« Me a oar eun dra ha ne vezo ket evit ober. Skrivit d’ho preur, roue Penn-al-Lenn, ha livirit d’ezañ rei d’eoc’h dek mil lur ed, ha grit da Vagetpell digas anezo a-benn warc’hoaz da noz. Kas a c’hello gantañ ar gazeg koz hag ar c’harr bras. Ne gredan ket e vefe amañ warc’hoaz. »\nAntronoz, ar roue a c’halvas Magetpell.\n« Kae da Benn-al-Lenn da di va breur a zo roue eno. Goulenn digantañ dek mil lur ed evidoun. Kas ar c’harr bras hag ar gazeg koz ganez. »\n« Ken ’emberr, Aotrou Roue. »\nHa Magetpell en hent. Ar gazeg ne rae ket eul leo bep eur. Hag heñ a vout anezi er c’harr, hag a samm ar c’harr war e ziouskoaz, ha yao ! Digouezet, e lavar da roue Penn-al-Lenn :\nAdtapet diwar « https://br.wikisource.org/w/index.php?title=Pajenn:Koñchennoù_eus_Bro_ar_Ster_Aon.djvu/150&oldid=148401 »\nKemmoù diwezhañ degaset d'ar bajenn-mañ d'an 23 Kzu 2018, da 19:09.


bourk - Wikeriadur\nbourk /ˈburk/ gourel (furm vihanaat : bourkig, liester : bourkoù)\n[...] ?... Gwir eo, manet oun er bourk da eva eun dakenn win-ardant gant Pipi ar Bolc'h ha Fanch Korlouer, [...]. — (Jarl Priel, An Dakenn dour, Sav niv. 25, Diskar-Amzer 1942, p. 8.)\nUheloc'hik er waremm, a-gleiz d'an hent, pa saver etrezek ar bourk, e wele Filo un dra bennak gwenn o fiñval en noz. — (Abeozen, Pirc'hirin Kala-Goañv, Al Liamm, eil emb. 1986, p. 127.)\nAbaoe an amzerioù kozh-tremenet ma taremprede Pikoù skol ar bourk. — (Edouarzh Ollivro, troet gant Jakez Konan, Pikoù Mab e Dad, Mouladurioù Hor Yezh, 1983, p. 121.)\nDunvel a welas souden diraki ur pikol tra du, iliz ar bourk. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 21.)\nEr bourk, paotr ar butun a oa c'hoazh war vale. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 27.)\nTrouz ha jabadao oa er bourk pa erruas e Plougadvan. — (Goulc'han Kervella, Brezel ar Rigadell, Al Liamm, 1994, p. 188.)\nHa ned eo ket peogwir e oa em gavet aze, er bourk bihan-se a Dreger, e vije bet trubuilhet. — (Herve Bihan, Traoù kouer, Embannadurioù al Liamm, 2010, p. 121.)\n− [...]. Tud fentus evel hennezh a gaver e-leizh e tavarn Penn-an-Hoc'h, unan eus ostalerioù ar bourk. [...]. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 274.)\nKrennarded ar bourk a ra gwenodinier dre gement park a zo toud. — (Jules Gros, Le trésor du breton parlé Deuxième Partie, 1970, p. 205.)\ngalleg : bourg (fr)\nAdtapet diwar « https://br.wiktionary.org/w/index.php?title=bourk&oldid=181026 »\nKemmoù diwezhañ degaset d'ar bajenn-mañ d'an 3 Mez 2014, da 11:44.


Pajenn:Morvan - Buez ar Zent, 1894.djvu/800 - Wikimammenn\nPajenn:Morvan - Buez ar Zent, 1894.djvu/800\n25 a viz Du\nsantez katell, guerc’hez ha merzerez\nzek a viz kerzu euz ar bloaz 1591. Ne oa c’hoaz nemed nao bloaz ha daou-ugent.\nAr c’hras a rekete ar zant-ma dreist peb tra oa ar c’hras da gaout poan ha da veza disprijet evit Jezuz-Krist. E guirionez, mar karfemp sellet piz ouz ann traou, e velfemp n’euz netra talvoudusoc’h evidomp eged ar poaniou a erru ganeomp hag ann disprij a reer ac’hanomp. Perak ? Abalamour, seul-vui m’on euz da c’houzanv pe seul-vui ma’z oump disprijet er bed-ma, seul-henveloc’h a ze e teuomp da veza ouz Jezuz-Krist, ha seul-vui ma vezimp bet henvel ouz Jezuz-Krist var ann douar, seul gaeroc’h a ze ive e vezo hor c’hurunenn er baradoz. Rak-se ma ne c’houlennomp ket, evel sant Iann ar Groaz, kaout poan ha beza disprijet var ann douar, digemeromp da vihana, heb en em glemm, ar c’hroaziou a zeu d’eomp euz dourn ann Aotrou Doue.\nar pemped var ’nn ugent a viz du\nAr Zantez-ma a ioa ganet e kear Aleksandrii enn Ejipt, hag a resevaz eunn deskadurez ker kaer enn he iaouankiz ma ne oa den all ebed ken habil hag hi. Lennet e devoa holl levriou ar baianed hag ive holl levriou ar gristenien ; rak kristenez oa he-unan, hag eur gristenez leun a feiz hag a zoujans Doue. Goestlet e doa he guerc’hded d’he Zalver Jezuz, hag he c’haloun ne garie nemethan.\nD’ar mare-ze ann impalaer Maksimin a ioa o chom e kear Aleksandrii, Hogen, ann impalaer-ma a ordrenaz d’he holl zujidi kemeret perz enn eur sakrifis solanel en doa c’hoant da ginnig d’ann idolou, ha raktal e oue guelet bandennadou tud o tiredet a bep tu hag o tigas gantho a bep seurt loaned evit beza lazet enn henor d’ann doueou faoz.\nDallentez ann dud-se a reaz poan da Gatell, ha setu hi, dre druez outho, ha mont d’ann templ da gaout Maksimin. Pa oue erruet enn he gichen, e tiskouezaz d’ezhan\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/800&oldid=138046 »


Kristeniezh — Wikipedia\nUr relijion diazezet dreist-holl war un dudenn, eus ar Iañ kantved, ar C'hrist (an eouliet) e ditl, eo ar gristeniezh. Disklêriañ a ra ar Gristenion ez eo bet kaset an dudenn-se e-touez an dud gant kentañ person an Dreinded, Doue an Tad. Doue deut da zen ez eo Jezuz-Krist eta evit ar Gristenion, pe, gant gerioù all, "Mab Doue", eil ferson an Dreinded.\nHervez testeni istorek ar c'heodedour roman Flavius Jozef ha dreist-holl peder danevell e vuhez anvet an avieloù, skridaozet e gregach kozh, e veve e Palestina (Israel ha Palestina hiziv) un den, Jezuz a Nazared e anv (hebraeg: יְהוֹשֻׁעַ, Yəhošúaʿ). En avieloù e lenner eo bet ganet e Betleem ha marvet dre groazstagadur tost da Jeruzalem dre urzh ar Romaned a oe mistri war ar vro, war goulenn ul lez-varn relijiel renet gant beleion uhelañ ar relijion yuzev ma oa bet desavet Jezuz enno. Daneveller unan eus an Avieloù, Lukaz, a zanevellas ivez e zasorc'hidigezh a varv da varv da vev tri devezh war-lerc'h e sebeliadur hag e chomas e-touez e ziskibion e-pad daou_ugent devezh a-raok o c'huitaat (Yaou Bask) hag o sikour da sevel e Iliz dre zegas dezho ar Spered Santel, trede an Dreinded (Pantekost).\nHemañ a brezegenne gant kalz a furnezh, a zisplege ar Skriturioù hag a baree an dud klañv e lec'h ma tremene en ur lakaat da intent e oa ar "Mesiaz", Salver Israel, ha mab da Zoue zoken. E vamm a oa anvet Mari ha hi dimezet da Jozef, ur c'halvez, met chomet gwerc'h, a oa bet goulennet diganti a-berzh Doue gant un ael, Gabriel, hag asantiñ a rafe da vezañ mamm d'ur bugel kaset gant Doue. An deiz ma vez lidet e c'hanedigezh, d'ar 25 a viz Kerzu, e Gouel Nedeleg a verk deroù bloazvezh kentañ an amzervezh kristen.\nKristenion a vez graet eus ar re a ra dave d'ar Jezuz-Krist-se emaomp o paouez brastaolenniñ. Tud all a nac'h gwirvoud istorek an dudenn, re all a nac'h e natur-Doue hag a sell outañ 'traken nemet evel un den, ha re all kalz raloc'h avat, 'traken nemet evel un doue.\nKredennoù pennañ ar Gristenion[kemmañ | kemmañ ar vammenn]\nDiazezet eo ar relijion gristen war dudenn Jezuz-Krist. Ar pezh a zo boutin d'an holl gristenien eo e kredont :\nez eo Jezuz-Krist gwir Doue ha gwir den, deuet da vevañ ur vuhez den da ziskouez piv eo doue d'an dud, da lavarout eo karantez.\nez eus tri ferson e Doue : Tad, Mab ha Spered Santel, a vez anvet an Dreinded ;\ne sakramant ar Vadeziant evel merk-barn an donedigezh e familh Doue, an Iliz. En ul lemel ar pec'hedoù, hag en ur zegas ar Spered Santel e labour neuze Gras Doue da aotren santelezhadur ar c'hristen nevez.\nAr gredenn-se a vez graet anezho "feiz kristen" gant ar gristenien. Er Grennamzer e oa Europa penn-da-benn evel ur bloc'h unvan a-walc'h a fed sevenadurezh, diwar ar fed relijiel-se anvet "ar Gristeniezh" pe ar C'hristenva, diforc'h-mat diouzh ar broioù all lezanvet païan pe pagan e Reter pellañ Europa (reter ar Balkanoù) hag e Su Spagn, takadoù bet gounezet ur poent 'zo bet diwar goust ar Gristeniezh eta, gant an armeadoù muzulmat.\nAdtapet diwar « https://br.bywiki.com/w/index.php?title=Kristeniezh&oldid=1634663 »


Yann-Bêr ar c’hontroller SNCF\nPennad klok bet embannet en Al Liamm n°410 - Mai-Juin 2015.\nYann-Bêr ar c’hontroller SNCF gant Jil Penneg\nYann-Bêr a oa kontroller en SNCF abaoe ouzhpenn ugent vloaz bremañ. Ne ouie ket c’hoazh penaos e oa en em gavet d’ober ar vicher-se. N’eo ket sur e oa graet evit ober se. E gwirionez ne oa ket gouest ar paotr da vezañ drouk. Rankout a rae teurel evezh ha chom seven, an dra-se zo sur. Ahel gentañ ar vicher a oa bezañ seven, ha leuskel un tamm hed etre ar gontrollerien hag ar veajourien. N’haller ket reiñ un dell-gastiz d’unan ho peus toullet kaoz gantañ betek re dres ur vunutenn a-raok. C’hoarvezet e oa bet gantañ e penn kentañ tout ha ne oa ket deut a-benn da reiñ un dellgastiz d’ur plac’h yaouank a oa o veajiñ hep bilhed. Anavezet he doa anezhañ pa oant bet o chom er memes kêriadenn. Met seurt traoù ne c’hoarvezont ket alies.\nNeuze chom sonn war e zivesker a ranke ar c’hontroller ober. Bezañ seven, mousc’hoarzhus met pas re memes tra. Arabat d’an dud soñjal e c’hellont ober forzh petra e-barzh an tren ! Buhez Yann-Bêr e oa an trenioù. Ken boas e oa da (...)\nIl y a 200 ans, le 7 juillet 1815, naissait Théodore Hersart de La Villemarqué Kervarker, auteur du Barzhaz Breizh, recueil de chants populaires. Redécouvrez cet ouvrage de référence au éditions Mouladurioù Hor Yezh.\nHervez va zad-kozh\nPennad klok bet embannet en Al Lanv n°134 - Mae 2015\nDanevell savet gant Jarl Priel, dramaour, 1885-1965. Dornskrid adkavet e-touez e baperioù gant F. Kervella, eus Roazhon. Embannet er gelaouenn Skrid, niverenn 37.\nPell amzer a zo tremenet abaoe, dek ha pevarugent vloaz da nebeutañ, peogwir va zad kozh a oa neuze ur beg-melen, ur maltouter yaouank flamm. Bez’ ez eus en hor c’horn-bro ul lanneg vras ha digenvez, — lanneg ar Roc’h Ruz e vez graet diouti —, mann nemet brug, lann, balan ha spern ne gresk eno ha ne dalv ket zoken ar boan da gas ar saout da beuriñ en dachenn veinek-se. Bremañ ne van netra en e lec’h, nemet ur pikol bern mein, un dosenn hanterguzhet dindan al linad, an drez ha louzaouenn an tign, met gwechall e weled a-us d’an aber, war ribl an tornaod, dismantroù ur c’hastell. Den ebet er barrez, nemet marteze ar person hag ar skolaer, ne ouie pegoulz ez oa bet savet an ti-meur-se, nag abaoe pegeit e krogas da gouezhañ en e boull. Diouzh ar vrud a rede war-dro, gwelet e veze a-wechoù gouloù o lugerniñ e toull ar prenestroù hag an dorojoù, klevet e veze hirvoudoù ha youc’hadennoù euzhus o tont eus ar c’hambroù hep toenn na solier. Dre-se, a-dal ma tigore an noz, ha zoken war greiz an deiz, pa tigouezhe d’an amzer latariñ, evel ma c’hoarvez ken alies e-tal an aod, den ne grede tostaat d’al lanneg. En ur ger, tasmantet ec’h oa kastell ar Roc’h Ruz, hervez ma zad-kozh.\nDarn all, tud diaviz a-walc’h, a heje o skoaz : floderion, emezo, a dle en em vodañ eno pa vez teñval-sac’h hag a-ratozh e c’hoariont ar seurt troioù-kamm evit ober d’ar genaoueien pellaat gant aon rak aotronez ar c’hastell aet, pell ’zo, da\nanaon. C’hoarzhin outañ e-unan a rae va zad-kozh, rak tanav daonet ec’h oa e fri ha berviñ a rae gant ar c’hoant da sevel uheloc’h e karg. Mont a reas e-kerzh an hañv d’al lanneg da serr-noz, ha gant kalz a vec’h e teuas d’en em silañ e-barzh\nar c’hastell, rak ne luc’he na loar na stered e bolz an neñvoù. Kaset en doa gantañ ur c’horn bara hag un drailhenn kig-sall da derriñ e naon mar bije ret, hag ivez ur vuredad hini kreñv, rak plijout a rae dezhañ ober gwech-ha-gwech-all un tammig revrad. « Chom a rin war-c’hed, emezañ, ken na tarzho an deiz ha mar fell d’ar floderion dont amañ, raktal e tapin krog en o c’habiez. Diwar an taol, meulet e vin gant ar c’habiten hag e-tailh ec’h on da vezañ anvet da vrigader a-raok d’am zro. An deiz-se ’vat, ec’h ayo kaol er soubenn !... ». En e gluch edo a-dreñv d’un torkad brulu ha troell diwanet en un toull er voger ha lonkañ a rae ur wech an amzer un dakenn hini kreñv war zigarez kalonekaat, rak a-bouez klevout meur a dra endro dezhañ e teue da santout goradoù merion en peb loer. A daol krenn, yudal a rae an aezhenn a-dreuz ar prenestroù hep stern na gwerinier ; logod-dall a darnije a-us d’e benn, ken (...)\nUn distrap eus buhez Max Jacob\nPennad klok bet embannet en Al Liamm n°409 - Meuzh-Ebrel 2015.\nUr barzh o tiflukañ : 1905-1909\nPep tra a erru en e goulz vat, war a lavarer, ha n’eo ket hep gwir abeg, moarvat. Emaomp e 1905. Pebezh cheñchamant krenn e buhez Max, heg e berr amzer ouzhpenn ! Emañ en e vutun e-touesk an arzourien, rak hini ebet anezho, evel-just, ne deufe en e benn ar soñj iskis da c’hoari warnañ da labourat na da embreger ur garg bennak evit gounit e vara. N’eus mui den, a-benn bremañ, evit teurel ar bec’h warnañ na da gousiañ e blijadur dezhañ en ur ober anv eus “micher”, eus “gopr”, eus “dimeziñ hag eureudiñ”, nag eus “dever” pe “dereadegezh”, anezho, a ouzoc’h a-walc’h, gerioù vil e meteier an arz. Ar c’hontrol an hini eo : e ziarbenn a reont, holl gwitibunan, da glask fred, poulzañ a reont anezhañ da zisteurel diwar e choug kement kabestr a zo, d’en em ouestlañ, korf hag ene, d’al lennegezh ha d’al livouriezh, ha da blediñ gant an arzoù nemetken. Max a raio diouzh o alioù, hag a-ziwar neuze, den ganet ebet ne welo mui Max Jacob oc’h implijout an darn vuiañ eus e oberiantiz evit gounit e vara. Arzour eo, skrivañ a raio, livañ ivez, ha derc’hel yud, na petra ! Mont a raio da heul e blanedenn, ha bevañ diwar e did, da lavaret eo diouzh an deiz, hep bout nec’het gant an amzer da zont, dichal-kaer gant an arc’hant, na pa rankfe chom paour ha duiñ anezhi e vuhez-pad. Kavout a ra dezhañ – rak ur mailh eo war Skritur-Sakr – emañ o heuliañ kelennadurezh ar C’hrist, pa lavar hennezh « Sellit ouzh al lili ; n’ouzont na nezañ na gweañ.\nHogen Salomon e-unan n’eo bet biskoazh gwisket evel unan anezho ». Setu aze ur gwall vec’h diwar e gein ! Evit gwir, un diframm hag un dismantr-spered e oa bet e vloavezhioù kentañ e Pariz, pa oa anezhañ un den yaouank sachet ha disachet etre teñsadurioù, krozadennoù ha tamalloù e dud – kaout ur vicher vat, ober e dreuz er vuhez – gourc’hemennoù groñs ar gevredigezh – bezañ arallreviat – hag e youloù donañ, a gase anezhañ war an tu-enep. (...)\nMenez-Gwenn (4 807m): Ar gedour hag ar Roue\nPennad klok bet embannet en Al Liamm n°408 - Genver-C'hwevrer 2015.\nJean-Luc LE FLOC’H\nLakaet e brezhoneg gant an aozer, gant sikour Tudu Huon, diwar un destenn bet embannet e galleg e-barzh La Montagne et Alpinisme, niverenn 131 (01/1983)\nItalianezed eo an dimezelled a ra war-dro ar Roue... Kement kraper a oar mat an dra-se. Na pegen uhel, na pegen hardizh, na pegen divent int dirak daoulagad paotred an Alpoù ! Setu aze peadra da hunvreal. Dirak ur vogeriad naturel gwenn-kann mod-se, eo arabat pennfolliñ, chom hep koll e furnez a dra sur ! Se zo kaoz e tiviz hon strolladig, evit krapat war penn uhelañ Menez-Gwenn (Mont-Blanc e galleg, pe ar “Blanc” berrig-berr, Monte-Bianco en italianeg, 4807 metrad), en ober en ur zibab hent ar “Gedour ruz” (la Sentinelle rouge pe Sentinella rossa). Dre-se avat e tlefe chom an diaesterioù d’ul live etre, e tlefe, ivez, ar wask psikologel war hon choug pouezañ nebeutoc’h. Titouroù bet tapet digant paotred ar meteo a ro un tamm fiziañs deomp : dispar e vo kalite an erc’h, ken kalet ha koad tener – ur blijadur e vo kregiñ e-barzh gant skoazell ar “c’hranked” (evel ma vez graet deus ar seulioù-dir tachoù lemm dezhe, da sankañ er skorn) – pa vimp ahont. Rak gant kalite an erc’h e tlefe an hent, gwall-hir se zo gwir, bezañ ken aes ha ma c’hell bezañ. A-benn ar fin n’eus nemet an uhelded ha ne c’hello ket cheñch, ouzhpenn 1 300 metrad a zo etre troad ha penn ar menez. Ha\npik echu !\nGwener zo. War-dro 8 eur noz. E karter Dor Orléans emaomp, o paouez kuitaat Pariz. Ur mor a girri-tan a ruilh (pa ne chomont ket a-sav kentoc’h !) tro-dro deomp, a bep tu ! Mod-se emañ an traoù bep dibenn-sizhun amañ ! Tri faotr omp war an hent, p’emañ ar pevare ouzh hon gortoz e Chamonix (distagañ Chamoni, diwar an doare-skrivañ kozh : Chamouny). Rannet e vo kas ar c’harr-tan etrezomp-ni a-hed an noz : 200 kilometr pep hini d’e dro.\nSadorn zo. Setu-ni war leurenn Nadoz-ar-C’hreisteiz (Aiguille du Midi), 3800 metrad uhelded, tapet buan dre ar c’harr-banner. Bremaik e trid hon c’halonoù, en ur vale war (...)\nSkol-hañv KEAV a zo anezhi ur bodad tud laouen oc’h en em gavout asambles evit klevet ha komz brezhoneg a-hed an devezh hag e-pad ur sizhun, pe ziv; bevañ e brezhoneg ha reiñ tro d’an deskarded da zeskiñ ar yezh o soubañ er brezhoneg a-hed an amzer.\nAnez gouzout diazezoù kentañ ar brezhoneg (ur bloavezh studi pe zaou) n’hall ket staj KEAV dougen frouezh deoc’h. D’an deraouidi e tegasomp soñj e vez aozet stajoù evite er memes mare.\nDegemeret e vez bugale gant o zud en ul ALSH (Accueil Loisirs Sans Hébergement).\nLe stage d’été de KEAV, c’est plus d’une centaine de personnes heureuses de se rencontrer pour entendre et parler breton. Pour chacun, le faire, c’est un choix, un plaisir : pour respecter cette volonté commune, chacun s’efforce de s’exprimer uniquement en breton. Cet effort est également un élément indispensable de l’apprentissage. Le stage de KEAV est connu pour cela. En s’inscrivant, chacun est donc conscient de l’engagement auquel il souscrit.\nLE BRETON EST LA SEULE LANGUE UTILISÉE PAR TOUS AU COURS DU STAGE.\nLe stage ne peut profiter véritablement qu’aux personnes ayant des bases élémentaires suffisantes du breton. Nous rappelons qu’il existe des stages pour débutants à la même période.\nDalc’het e vo Skol-Hañv 2015 KEAV e Kastellin e lise ar Stêr Aon (lise labour-douar ha liorzhouriezh).\n> Prantad 1añ (5-11/07/15)\n> Eil prantad (12-18/07/15).\nEus ar Sul da noz betek ar Sadorn, goude pred kreisteiz\nE-pad an div sizhun-se e vo degemeret ar vugale 6-14 vloaz gant ur skipailh buhezourien en un « alsh ».\n(Ar prizioù a zo evit ar c’hentelioù, ar boued hag al lojeiz)\nRet eo paeañ an hanter a-raok ar staj kas ar chekenn gant ar folenn-enskrivañ da g-KEAV.


Ar yaouankizoù hag an demokratelezh rannvro\nDilennet eo bet Kuzul-rannvro nevez al liseidi hag an deskarded yaouank a Vreizh betek 2012\nEmañ an 83 daouad plac’h/paotr, bet dilennet d’ar 24 aviz Du, o vont da sezañ e Kuzul-rannvro nevez ar yaouankizoù. Ul lec’h eo evit komz, eskemm soñjoù ha kas obererezhioù fetis da benn evit mad an holl re yaouank. Hiziv emaint oc’h en em staliañ !\nArmerzh ar mor\nUr steuñv adlañs evit saveteiñ an istrerezh\nTra m’emañ ar c’houlzad en e vog a-raok ar gouelioù, emañ ar Rannvro o labourat war ur raktres nevez evit ar pesketaerezh hag an dourc'hounezerezh, a-benn miz C’hwevrer 2011. Gant se e vo kreñvaet ar skoazell d’ar gennad istrerezh, reuziet gant dreistvarvelezh an istr. Pa oa o weladenniñ un takad magerezhioù-kregin e kreisteiz Breizh, ar prezidant...\nDigoret eo bet ar savenn Imagin'Lab\nD’an 29 a viz Du e oa bet digoret, e Lannuon, ar savenn Imagin’Lab a c’hallo ur c’hant bennak a diadoù eus Breizh arnodiñ ganti doareoù nevez ar Genrouedad. Eno edo Jean-Yves an Drian, prezidant Rannvro Breizh.\nEus ar gwirioù yezhel ha sevenadurel da savidigezh ar gevredigezh keodedel europat\nD’ar 27 a viz Du e vo dalc’het ar c’hendalc’h, " Eus ar gwirioù yezhel ha sevenadurel da savidigezh ar gevredigezh keodedel europat ", e sal Agora Courbet an Oriant, da-geñver ar gevezadeg kanaouennoù e yezhoù bihanniver Liet International.\nPortal web GeoBreizh\nBreizh a zigor he roadennoù douaroniel d’an holl\nAr portal GeoBreizh a skigno a-benn nebeut an holl roadennoù a zeskriv an dachenn foran e Breizh. An oberourien bublik o deus divizet digeriñ frank o roadennoù douaroniel evit ma vint implijet e pep frankiz. Emañ Rannvro Breizh en o zouez, ha kensturiañ a ra ar raktres.\nNeveziñ hag EBEoù\nLeun a raktresoù gant poloù kevezusted Breizh\nKrouet e oa bet ar poloù kevezusted Mor, Valorial (labour-douar ha gounezvouederezh) ha Skeudennoù ha Rouedadoù (teknologiezhioù ar c’helaouiñ) evit aesaat ar c’henlabour enklaskerezh-embregerezhioù ha broudañ an neveziñ. Emaint o tiorren o raktresoù asambles gant an EBEoù, gant harp Rannvro Breizh.\nBevezit nebeutoc’h a energiezh gant Ecowatt !\nEmañ ar goañv hag ar yenijenn o tostaat... Gant ar stignad EcoWatt, bevezit nebeutoc’h a energiezh : lakait hoc’h anv adalek an 9 a viz Du ha resevit kemennoù, dre sms pe dre bostel, pa vez kaouadoù beveziñ bras en ho kornad. Graet eo kement-se a-gevret gant Rannvro Breizh, ar Stad, ERDF, RTE hag an Ademe.\nDalc’h an 21 hag an 22 a viz Here e berr gomzoù\nEmglev evit an tredan e Breizh, energiezhioù ar mor, arc’hantañ aerborzh Kernitron-al-Lann, ur steuñv evit adlañsañ filierenn ar sevel istr, digoradur ar portal breizhgo.com diwar-benn an treuzdougen a-stroll, krouidigezh ar c’hampus gwellentez sportel... : adkavit an divizoù pennañ hag adwelit breutadegoù an dalc’h gant videoioù.\nKampus evit gwellentez ar sport e Breizh : sinet eo an emglev\nRama Yade, ar sekretourez-Stad karget eus ar sportoù, a oa e Sant-Maloù da-geñver deroù Hent ar rom. Sinet he doa disadorn an emglev da grouiñ ar c’hampus evit gwellentez ar sport e Breizh. Ar framm rannvroel-se, e servij ar sport, a vo ganet e miz Genver 2011.\nSkoazell d’al liseoù\nAn distro-skol eo !\nSkoaziadennoù ha diarbennoù ar Rannvro evit he liseoù, deiziadoù da zerc’hel soñj anezho… Sturlevrig evit al liseidi hag o familhoù.


Inizi an Hirwazh - An dremmvrioù - Dizoleiñ - Parc naturel régional d'Armorique\nGo to submenu |\nAr glad naturel\nInizi an Hirwazh\nTraonienn an Aon mor ha lennvor Brest\nAr Menezioù Are\nUr sevenadur liesseurt\nAr chemedoù hag an intruduioù lec'hel\nProduioù deus ar vro\nVous êtes dans : Accueil >\tDizoleiñ >\tAn dremmvrioù >\tInizi an Hirwazh\nKelc'hiet gant ar mor, inizi Eusa, Molenez ha Sun a rank gouzañv tourmantoù ar goañv hag an avel diroll 'barzh unan deus kanolioù-mor danjerusañ e bro C'hall. Levezonet 'vez buhez an inizi ha stummet e vez o dremmvroioù gant an hin diaes.\nAn enezenn vrashañ e Penn-ar-Bed eo Eusa gant 8 kilometr a hirder ha 3 c'hilometr a ledander. An enezenn nemeti eo lec'h ma z'eus tornaodoù uhel a sav etre 40 ha 60 metr e reter an enezenn.\nKompez awalc'h eo torosennadur an inizi, an tiez zo harpet o mogerioù an eil ouzh egile, krak ar gwez, mogerioù mein dijuntr, ar porzhioù-mor bihan e goudor un bae a lak ac'hanomp da gompren e oa kallet hag uvel buhez an dud.\nAr mor, evel ur c'houriz tro-dro d'an inizi a stumm an dremmvroioù a cheñch hervez al lanvioù.\nAbalamour d'an avel greñv ha d'ar strinkadennoù-mor, n'eus nemet plant izel ha krak a c'hell chom bev. N'eus nemet an tourioù-tan, hag ar semafored, prouennoù eo dañjerus ar mor a vez gwelet a-blom war an enezenn.\nHa gouzout a rit-hu ?\nN'eus ket kalz a barkeier natur rannvroel e bro C'hall o defe un talbenn mor. Ul lodenn vras deus ar Park a zo lec'hiet en Arvor.


D'ar 16 a viz Kerzu 2011 en oa an TK Bremen graet peñse war hon aodoù. © Maxppp - Patrick Guigueno\nKigerezhioù taget e Brest. Petra 'zo peg 'barzh an dud a-enep d'ar c'hig ? Kevredigezhioù doujañ an endro a zo o c'houlenn kontoù digant kabiten an TK Bremen, ar vag 'n oa graet peñse e 2011 en Erdeven. Ha kendalc'h maered ha kumunioù Penn ar Bed a vo dalc'het warc'hoazh ha digwener e Brest.\nDiv gigerezh a Vrest a zo bet livet gant eneberien d'ar c'hig e noz dec'h da hiziv\nSevel klemm a raio an daou artizan deus koc'hu Sant Loeiz. "Stop da lazhadeg al loened", setu an doare frazennoù a c'heller lenn muioc'h-mui war lod stalioù e Frañs a-bezh. Petra 'zo peg 'barzh an dud a sav a-enep d'ar c'hig ? Souezhet eo Theo Kere, kiger e Kemper gant seurt darvoudoù.\nAr mintin-mañ eo kroget prosez kabiten an TK Bremen e Brest\nE miz Kerzu 2011 en oa al lestr-karg a vro Malte graet peñse war an aod en Erdeven. Kuitaet he doa ar vag porzh an Oriant daoust d'ar gorventenn Joachim o tostaat hag aet oa e goude e donvor da Groe, a-raok ober peñse. Barnet eo ar c'homandant evit bezañ saotret ar mor pa n'eus ket taolet evezh na doujet deus ar reolennoù surentez. Tost da 50 kevrenn keodedel a zo perzh. Lod 'zo bet digollet. Kevredigezhioù 'giz Robin des Bois pe Vigipole, Breizh Vev, Kuzul Rannvro Breizh, pe c'hoazh Dour ha Sterioù Breizh. Brieuc ar Roc'h a zo da glevet abadenn-mañ, karget eo deus an aferioù justiz evit ar gevredigezh Dour ha Sterioù Breizh.\nBodet e vo meur a vil maer ha maerez e pad daou zervezh e Brest\nAozet eo kendalc'h meur ar c'humunioù e sal ar C'houarz. Atalieroù vo kinniget d'ar vaered a-benn dezho bezañ stummet war hor bed a-vremañ... Bez 'vo kentelioù war al lezennoù da skouer.


Pajenn:Dizanv - Ar c’henta Miz Mari, 1868.djvu/70 - Wikimammenn\nPajenn:Dizanv - Ar c’henta Miz Mari, 1868.djvu/70\ndon eus va fec’hejou : dreizoc’h, o va Mam, eo deuet betec ennon, evel dre ur c’han. Mari, comzit d’in-me ive, evel da Elizabet, ma clevin ho mouez, ma cargo va ene, evel ene Elizabet, grassou ar Spered-Santel. Allaz, bete vrema trouz ar bed a vouzare ac’hanon ; e garantez fall a vire ouzin na gleven ac’hanoc’h. Ne vezin mui ken caled : o va Rouanez, brema me ho silaouo a galon vad.\nAr Verc’hez a guitaas e c’hampric, e leac’h ma edo e-unan gant Doue, evit mont da zilivra Iann- Vadezour diouz ar pec’hed. Evel-se eo red-mad, avechou, lezel Doue evit Doue, evit ober vad dre garantez Doue. Mari a ieas da di santez Eliza-\nAdtapet diwar « https://br.wikisource.org/w/index.php?title=Pajenn:Dizanv_-_Ar_c’henta_Miz_Mari,_1868.djvu/70&oldid=124773 »


Marcel Breuer (21 a viz Mae 1902, Pecs, Hungaria – 1añ a viz Gouere 1981, New York) a zo ur savour ha designer arrebeuri. Unan eus krouerien al luskad modern eo. Dedennet e oa gant ar savadurioù kemm-digemm hag ar stummoù eeun.\n1 Breuer ha Bauhaus\n2 Bloavezhioù harlu\n3 Distro da Europa\nBreuer ha BauhausAozañ\nKador B3 krouet gant Marcel Breuer\nEtre 1920 ha 1923 e studias Breuer e Bauhaus Weimar. Goude bezañ bet o labourat en ur burev savouriezh e Pariz e-pad ur bloaz e tistroas da Bauhaus Dessau, evel kelenner. Goude ur pennad e voe lakaet e penn ar stal frammerezh. Goude-se e labouras e Berlin, eno ec’h aozas tiez ha kreizennoù-kenwerzh hag arrebeuri korzennoù metal, avez produet c’hoazh hiziv an deiz.\nBreuer a zo brudet dreist-holl evit bezañ ijinet ar gador B3 (anvet ivez Kador Wassily), ar gador gentañ savet en ur implijout korzennoù metal pleget, ha diazezet war barrenne-stur ur marc’houarn. Produet e vez c’hoazh hiziv an deiz.\nE 1935 e tec’has kuit da Londrez. Eno e labouras evit Isokon, unan eus embregerezhioù design modern kentañ er Rouantelezh-Unanet. Eno e krouas ur gador hir hag e labouras gant darbrenn voulet. E 1937 ez eas d’ar Stadoù-Unanet. Eno e kelennas e Harvard's architecture school, e-lec’h ma kenlabouras gant Philip Johnson ha Paul Rudolph. Kenlabourat a reas ivez gant Walter Gropius : asambles e savjont tiez tro-dro Boston. O c’henlabour a chomas a-sav e miz Mae 1941 pa grouas Breuer e embregerezh e New York, e-lec’h ma aozas tiez ha kenkizoù. En o zouez « Geller House I » (1945, Long Island). Pa lakaas sevel an ti-se e lakaas e pleustr e vennozhioù war ar sevel tiez : un ti daouduek (kambreier diouzh un tu, ar gegin hag a living diouzh an tu all), un trepas e-kreiz hag un doenn « balafenn » : div doenn stouet war-du ar c’hreiz anezho, ennañ ar c'han-dizourañ.\nDistro da EuropaAozañ\nE 1953 ec’h aozas Breuer sez UNESCO e Pariz. Ur wech distro da Europa ec’h implijas kalz ar betoñs, ar pezh a lakaas anezhañ da gemer perzh el luskad anvet garventezouriezh. Unan eus arzourien bouezusañ al luskad modern eo.\n(en) Lec’hienn diwar-benn Marcel Breuer\nAdtapet diwar « https://br.wikipedia.org/w/index.php?title=Marcel_Breuer&oldid=1821369 »


Pajenn:Le Gonidec - Bibl Santel pe Levr ar Skritur Sakr, eil levr.djvu/360 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/360\nén̄v, a bédé ann hini a oa bét bépréd da warézer d’hô brôad ; hag é léverchon̄t :\n35. Aotrou ann holl, té péhini n’éc’h eûz ézomm a nétrâ, eo bét fellet d’id é vijé bét savet eunn templ é péhini é choumfez enn hor c’hreiz.\n36. Bréma éta, san̄t ar zen̄t, Aotrou ann holl, mir da-vikenn dizaotr ann tî-man̄, a zô bét glanet a nevez-zô.\n37. Neûzé é oé tamallet dirâk Nikanor unan eûz a hénaoured Jéruzalem hanvet Razias, dén douget-brâz évit kéar, ha brudet-mâd, galvet Tâd ar Iuzevien, enn abek d’ar garan̄tez en doa évit-hô.\n38. Pell a ioa é réné é lézen ar Iuzevien eur vuez san̄tel ha dizaotr, hag édo daré da zilézel hé gorf hag hé vuez évit ken̄derc’hel bétég ann divez.\n39. Hôgen Nikanor pehini a fellé d’ézhan̄ diskouéza ar c’hâs a zougé oud ar Iuzevien, a gasaz pemp kan̄t brézéliad évit krégi enn-han̄ :\n40. Râg hén̄ a venné pénaoz ma helché hé douella, é rajé eunn drouk brâz d’ar Iuzevien.\n41. Pa strivé ar vrézélidi-zé évit mon̄d enn ti, évit terri ann ôr, hag évit lakaad ann tân ; pa wélaz pénaoz é oa daré da véza kroget enn-han̄, en em skôaz gan̄d eur c’hlézé.\n42. Gwell é oa gan̄t-han̄ mervel gan̄d énor, égét béza dalc’het da bléga dindân ar béc’herien, ha gouzan̄vi kunuc’hennou mézuz évid hé hanô.\n43. Hôgen, gan̄d ann err a lékéaz, ô véza na oa két en em lazet war ann taol, pa wélaz ar vrézélidi ô ton̄d a strollad enn tî, é tostaaz gan̄d herder oud ar vûr, hag en em daolaz hé-unan gan̄t ners war ar bobl.\n44. Hag ann holl ô véza buan en em dennet évit na gouézché két war-n-ézhô, é kouézaz war gern hé benn.\n45. Hag ô véza ma oa c’hoaz béô, gan̄d eur striv nevez é savaz : hag ar goâd ô tirédi a bép tû diouc’h ar gouliou brâz a oa en em c’hréat, é tréménaz dré-greiz ar bobl :\n46. Hag ô véza piñet war eur méan soun, goudé béza kollet kémen̄d a c’hoad, é tennaz hé vouzellou er-méaz eûz hé gorf, hag hô zaolaz gan̄d hé zaouzourn war ar bobl ; enn eur bédi Aotrou ar vuez hag ann éné, ma hô rôjé adarré d’ézhan̄ : hag ével-sé é varvaz.\nDrouk-prézégou Nikanor. Hé varô.\n1. Hôgen pa glevaz Nikanor pénaoz Judas a oa war zouarou Samaria, é vennaz stourmi out-han̄ gan̄d hé holl ners é deiz ar sabbat.\n2. Ha pa lavaré d’ézhan̄ ar Iuzevien péré a oa réd d’ézhô mon̄t war hé lerc’h : Na râ két eunn dra ker garô ha ker kriz ; hôgen énor san̄télez ann deiz-zé, ha douj ann hini a wél pép-trâ.\n3. Ar fallagr-zé a c’houlennaz hag éz oa enn én̄v eunn Doué galloudek, péhini en doa gourc’hémennet lida deiz ar sabbat.\n4. Ha hî a respoun̄taz d’ézhan̄ : Ann Doué béô, Aotrou galloudeg ann én̄v eo, en deûz gourc’hémennet lida ar seizved deiz.\n5. Hag hén̄ a lavaraz d’ézhô : Ha mé ivé a zô galloudek war ann douar, hag é c’hourc’hémennann d’é-hoc’h kémérout ann armou, ha sévéni kéfridiou ar roué. Koulskoudé na hellaz két sévéni hé zézô :\n6. Râk Nikanor, enn hé rôgôni brâz, en doa lékéat enn hé benn sével eunn arouéz gan̄d diwiskou Judas.\n7. Hôgen Makabéus a c’hédé bépred gan̄d eur fisian̄s vrâz, é tigazché Doué hé skoazel d’ézhan̄.\n8. Hag hen̄ a erbédé hé dûd na vijen̄t két spoun̄tet gan̄d donédigez ar brôadou-zé ; hôgen ma teûjé da goun d’ézhô eûz ar skoazellou a oa deûet d’ézhô digan̄d ann én̄v, ha ma c’hédchen̄t bréma pénaoz ann Holl-c’halloudek a rôjé ar gounid d’ézhô.\n9. Hag ô véza kélennet anézhô hervez al lézen hag ar broféded, ha gréat méneg eûz ann emgannou hô doa gouzan̄vet ken̄t, é lékéaz da zével enn-hô eur béôder névez.\n10. Ha goudé m’en doé ével-sé tommet hô c’haloun, é tiskouézaz\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/360&oldid=163922 »\nKemmoù diwezhañ degaset d'ar bajenn-mañ d'an 31 Eos 2020, da 11:42.


Naruhito e 2018\nNaruhito, ganet d'an 23 a viz C'hwevrer 1960, eo impalaer Japan. Lakaet eo bet war an tron d'ar 1añ a viz Mae 2019. Dre-se ez eo bet kroget ar marevezh Reiwa. An tad, an impalaer Akihito en devoa dilezet an tron d'an 30 a viz Ebrel 2019. Naruhito eo 126vet impalaer Japan hervez an urzh hêrezh hengounel er vro.\nE Japan, ne vez ket graet anv eus an impalaer dre e anv gwirion met kentoc'h gant an droienn "E veurdez an impalaer" (天皇陛下 Tennō Heika) a zo berraet en e veurdez (陛下 Heika). Dre skrid e vez graet gant an droienn "An impalaer o ren" (今上天皇 Kinjō Tennō). Ar marevezh a grog gant ren Naruhito a zo bet anvet "Reiwa" (令和), hag hervez an hengoun e vo adanvet Impalaer Reiwa (令和天皇 Reiwa Tennō, gwelet "anv dalif") dre urzh ar c'huzulva impalaeriel goude e varv. Anv ar marevezh war e lerc'h a vo ofisiel ur wech ma vo marvet pe goude ma vefe dilezet an tron gantañ.\nAdtapet diwar « https://br.wikipedia.org/w/index.php?title=Naruhito&oldid=1900816 »\nKemmoù diwezhañ degaset d'ar bajenn-mañ d'an 19 Ebr 2021, da 17:09.


Turducken farset gant silzig.\nTurducken zo ur meuz eus Stadoù Unanet Amerika graet gant ur yar-Indez diaskornet farset gant un houad diaskornet hag a zo farset e-unan gant ur penn-yar diaskornet. Brudet eo e Louisiana dreist-holl.\nSavet eo bet ar ger saoznek turducken gant tammoù eus ar gerioù "turkey" (yar-Indez), "duck" (houad) ha "chicken" (yar). Un anv all a oa moarvat a-raok d'ar meuz pa'z eo anavezet abaoe an Impalaeriezh roman.\nAdtapet diwar « https://br.wikipedia.org/w/index.php?title=Turducken&oldid=1793702 »


Acaill - Wikipedia\n(Adkaset eus Oileán Acla)\nPelec'h emañ Acaill\nAcaill pe Oileán Acla (hervez an iwerzhoneg), Achill Island (hervez ar saozneg, distaget [ˈækəl]), zo un enezenn vras war aod kornôg Iwerzhon, e kontelezh Maigh Eo. Enezenn vrasañ Iwerzhon eo. Stag eo ouzh an douar-bras war-bouez ar Pont Michael Davitt zo etre kêriadennoù Gob an Choire, en enez, ha Poll Raithní, war an douar-bras.\nE 2006 e save poblañs an enezenn da 2 7000 a dud. A-raok Naonegezh Vras Iwerzhon, e-kreiz an XIXvet kantved, e oa en tu-hont da 6 000 a dud o vevañ eno. Abaoe miliadoù a vloavezhioù ez eus tud o vevañ en Acaill, pa'z eus bet kavet ur bez eus Nevezoadvezh ar Maen (5000 bloaz zo) ha pa'z eus roudoù all a ziskouez e oa tud o vevañ eno war-dro 3 000 kent JK. Er Gaeltacht emañ al lodenn c'hevred eus an enezenn, daoust ma n'eo ket gwall greñv an iwerzhoneg enni ken. Diazezet eo armerzh Acaill, bremañ, war an touristerezh dreist-holl.\nCruachán eo ar poent uhelañ eus Acaill. Emañ ar beg-se 688 metr a-us ar mor hag eno emañ tornaodoù uhelañ Iwerzhon. Ur menez all, Sliabh Mór, e-kreiz an enez, a dap 672 metr uhelder.\nKartenn eus an enezenn\nAr gwel war an enezenn\nVisitAchill (iwerzhoneg, saozneg, galleg, alamaneg)\nAchill Island Maritime Archaeology Project (e saozneg)\nAdtapet diwar « https://br.wikipedia.org/w/index.php?title=Acaill&oldid=1546925 »\nKemmoù diwezhañ degaset d'ar bajenn-mañ d'an 5 Gen 2014, da 12:07.


Archives des deskiñ brezhoneg - Bretagne Info\nSetu un destennig evit kinnig trede kamp emren Plougastell-Daoulaz, un emgav evit deskiñ brezhoneg, un tamm disheñvel deus ar re all. Ma vefec’h o klask unan klaseloc’h e c’hellit tremen dre lec’hienn DAO….\nPrest omp (kazimant !) evit glamp 2019 e Feunteun Wenn. Etre an 23 hag an 29 a viz Gouere ‘vo graet, e Plougastell-Daoulaz. Skrivit demp diouzhtu evit lakaat hoc’h anv !\nLabouret ‘vo er parkeier, kinniget ‘vo atalieroù a bep seurt, fardet ‘vo boued asambles, hag amzer a vo ivez da vont d’an aod pe da bourmen. Tabutal ha kaozeal a rimp ivez, evel-just.\nGant ar stajidi eo ‘vo kinniget an atalieroù hag ar beilhadegoù. Lavarit deomp, enta, petra ‘fell deoc’h aozañ.\nEtre ar Meurzh 10 hag ar Meurzh 17 a viz Suilhet ’vo graet. Gwelloc’h eo ma c’hellit chom a-hed ar c’hamp, pe tri dervezh d’an nebeutañ.\nNe fell ket deomp e vije ker ar sizhunvezh. Goulennet ‘vo gant pep hini reiñ 7 euro bennak evit kement devezh ‘vo bet chomet er c’hamp, evit paeañ ar boued.\nWar un tiegezh [un ti-feurm, m’ho peus c’hoant] e Plougastell-Daoulaz. Saout, deñved, yer ha legumaj a zo war an tiegezh, setu arabat deoc’h kas ho chas ganeoc’h.\nN’ho peus ken nemet skrivañ ur mail da : brezhoneg [at] riseup.net (lakaat @ e-lec’h [at]), a-raok ar 15 a viz Suilhet. Displeget ‘vo deoc’h war-lerc’h pelec’h emañ an tiegezh resis, hag all.\nSkrivit d’ar mail-se ivez m’ho peus goulennoù da ober ouzhomp,


Neveziñ hag enklask - Kemper Breizh Izel (BR)\nDegemer Embreger en tolpad-kêrioù Neveziñ hag enklask\nBro an neveziñ hag an enklask\nGant Kemper Breizh Izel e vez graet al liamm etre an obererezhioù er vro ha broudet an dud da labourat asambles. Bezañ gouest d’ober traoù asambles, da vroudañ an dud ha da sikour ar re a ya war-zu an neveziñ hag an enklask zo talvoudus da vat evit reiñ lañs d’ar c’hornad.\nAdria Développement : kreizenn vailhoni war dachenn industriezh ar boued, er penn a-raok a-fet kalite, surentez ar boued ha neveziñ produioù ha doareoù, kinnig a ra servijoù (enklask, neveziñ, stummañ, aliañ…) da embregerezhioù industriezh ar boued, o fourvezerien, ar skignerien hag an embregerezhioù a zo liammet outo (pakata, gwezeladoù, diagnostikoù ha kement zo). Ar greizenn labour-douar hag agrobouedel gentañ e Breizh eo ha brudet eo en estrenvro.\nACT Food Bretagne : ur c’hevread nevez eo, ennañ pemp kreizenn neveziñ teknologel (ADRIA, CEVA, IDmer, Vegenov ha Zoopôle Développement).\nBreizpack : ur greizenn neveziñ teknologel, etrefas enklask/pakata, eo Breizpack, gant ur rouedad 300 embregerezh hag a zegas o ampartiz evit pakadurioù graet e danvezioù a bep seurt, mekanikoù pakata ha servijoù liammet gant se (dizagn, pakata oberiañs…).\nKaset e vez ar rouedad en-dro gant daou ijinour pakata a-ratozh hag a ginnig aliañ, evezhiañ, stummañ, sikour ijinañ raktresoù…\nAr Cinq, da lavaret eo « kreizenn etre embregerezhioù niverel Kemper » : en ul lec’h 1 500 m2 dezhañ e c’hall an embregerezhioù kavout un toullad ostilhoù d’ober gant teknikoù ar gwirvoud galloudel. Moullerezioù trimentek micherel, kav gwirvoud galloudel (ur skramm teir c’hostezenn dezhañ hag a c’haller gantañ, gant lunedoù a-ratozh, ur banner hag un urzhiataer, mont e-barzh ul lec’h ha n’eus ket anezhañ), traoù kevreet…\nKenlabourat a ra Kemper Breizh Izel gant ar raktres nevezus-se.\nKreizennoù enklask hag ul labourva anavezet e Frañs a-bezh\nAl Lubem : troet eo labourva enklaskoù Skol-veur Breizh-Izel gant studi ar vevliesseurted hag ekologiezh ar mikro-organegoù, kement-se war dachenn industriezh ar boued hag ar yec’hed\nAn Inra, Ensavadur broadel klaskerezh agronomek.\nLabocéa, al labourva publik brasañ e Frañs. Tonket eo d’ober war-dro kefridioù evit ar servij publik hag evit mad an holl evit respont da ezhommoù ar Stad, ar strollegezhioù tiriadel, an embregerezhioù hag an dud en o-unan.\nKinnig a ra dielfennañ war dachenn yec’hed al loened, industriezh ar boued, an dour hag an endro, amiant ha yec’hed hag endro, yec’hed ar plant hag aliañ war dachenn ar boued hag an endro.\nLabexia : Labexia zo un izembregerezh eus ar stroll Carso a zo er penn a-raok evit an dielfennañ e Frañs. Kinnig a ra d’an embregerezhioù a labour war dachenn industriezh ar boued pe an dasparzherezh bras, kontrolliñ produioù liesseurt evel boued evit an dud, boued evit ar chatal, produioù da lakaat ouzhpenn er boued...\nAn Teknopol Kemper Kerne, e servij an embregerezhioù nevezus\nSikour a ra ar re a vez o kas raktresoù nevezus da benn war a bep seurt tachennoù :\npriziañ ar raktresoù\nsikour an embregerezhioù da brientiñ argantaouiñ ar raktresoù\nsikour anezho da glask lojeiz\nambroug er bloavezhioù kentañ\nkinnig ur rouedad mailhed war ar gwir ha war an telloù, marketing, klask ha diorren, etrebroadeladur...\nSikour a ra ivez an embregerezhioù bihan-tre, bihan hag etre a fell dezho kas ur raktres nevezus da benn, pe e vefe o-unan pe a-stroll :\nsikour merañ ar raktres...\nEn teknopol emañ skourr Valorial evit Kornôg Breizh, a zo ur pol kevezusted agrobouedel anavezet e Frañs a-bezh, hag a labour evit ar boueta en amzer-da-zont.\nKemer a ra perzh e obererezhioù ar Pol Mor Breizh Atlantel.\nKenlabourat a ra gant ar MEITO (ur gevredigezh hag a gas traoù en-dro gant an holl obererien evit reiñ lañs d’ar filierenn elektronek, urzhiataerezh ha pellgehentiñ e Kornôg Frañs) ha gant CBB CapBiotek Bretagne (ur greizenn treuzkas teknologiezhioù hag a ra gant doareoù kimiek ha bevdeknologel evit produiñ danvezioù nevez).\nSkolioù-meur enno 5000 a studierien\nE Kemper ez eus tost da ugent skol deskadurezh uhel ha kinniget e vez ouzhpenn 50 stummadur enni. Degemeret e vez tost da 5000 a studierien.\nDaou lec’h zo enno ouzhpenn pep a 1000 studier eus Skol-veur Breizh-Izel :\nar greizenn skol-veur Pêr-Jakez Heliaz : 3 c’hevrenn, stummadurioù difer war ar boued, an touristerezh, ar glad, an trede gennad (kenwerzh, merañ)\nan IUT : 1400 a studierien en eil lec’h pennañ evit Breizh\nhag ivez an ESPE, skol uhel ar c’helennerezh hag an deskadurezh.\nAnez ankouaat ar pol Azia evit deskiñ ar sinaeg, ar c’horeaneg hag ar japaneg a vez studiet el liseoù, an aotreegezh saozneg-sinaeg hag en ISUGA betek ar master.\nKinniget e vez a bep seurt : stummadurioù war industriezh ar boued, ar vevoniezh, an arzoù, al lizhiri, ar yezhoù ha skiantoù mab-den, kenwerzh, merañ, aveerezh, touristerezh ha glad, dudi, mezegiezh ha sokial, skiantoù ha teknikoù, sekretouriezh ha bureveg, kelenn...\nGraet eo ar stummadurioù-se, koulz dibaouez hag a-bep-eil, evit respont ar muiañ da ezhommoù an embregerezhioù a zo er vro : industriezh ar boued, energiezh, sevel tiez, letierezh-pretierezh, touristerezh, trede gennad, micherioù an industriezh...\nEvit gouzout hiroc’h, mont er rubrikenn Kelennadurezh uhel


Metropolenn - Wikipedia\nMammgêr Naoned gwelet adal an oabl\nUr vetropolenn (adal metropolis e Gresianeg ha metropolis e Latin) pe meurgêr pe mammgêr a vez graet eus ur gêr vras, an hini pouezusañ eus ur rann-vro pe eus ur vro. Emañ e-penn un tiriad dre an nerzh ekonomikel, sevenadurel ha politikel kreñv a vez kreizennet eno. Ouzhpenn da-se an niver a annezidi uhel a zegas ur galloud sujañ war peurrest an tiriad tro-dro.\nN'eo ket dre ret kêrbenn ur vro evel New York hag a vez ar vetropolenn vrashañ er Stadoù Unanet padal eo Washington ar gêrbenn.\nGant ur sell ledanoc'h, ur vetropolenn a vez graet eus ul lec'h o kreizenniñ un obererezh, evel Berlin mammgêr ar stil pe Los Angeles meurgêr ar sinema. Tokyo a zo brudet evit bezañ metropolenn ar sezoù sokial (tiez bank, embregerezhioù bras pe embregerezhioù treuzvroadel).\nLec'hiadur Roazhon Meurgêr da geñver tiriad departamant Il-ha-Gwilun\nGant ur skeul bihanoc'h e vez kaoz eus regiopolis: kreizennoù kêriekaet gant ar memes doare desach a vez adkavet gant ar vetropolennoù brasoc'h met gant ul live lec'hel en ur rann-vro, krouet eo bet an termenadur-se er bloavezh 2006.\nAr bedeladur[kemmañ | kemmañ ar vammenn]\nE-kreiz liammoù ar bedeladur e vez ar vetropolennoù. Ar bedeladur, ul lusk enframmidigezh etrebroadel savet adal eskemmoù dre ar bed a-fed mennozhioù, luskadoù arc'hant pe marc'hadourezhioù ha sevenadur a implij ar vetropolennoù evel lec'hioù kreizenniñ al luskoù eskemm.\nEn amzer dremenet metropolis a oa un doare da dermeniñ ur gêr pe ur Stad a oa bet diazezet adal trevadennoù, ar vammgêr a oa ar metropolis al lec'h kreizenniñ ar galloudoù lies war an trevadennoù kement hag al lec'h tremen evit al luskoù etreze. Evit ar Romaned, ur metropolis a oa kêrbenn melestradurel ur proviñs. Evit bed ar relijion, dreist-holl hini an Iliz roman, ur vetropolenn a zo al lec'h pennañ en ur rann-vro.\nKêrioù lies a oa bet krouet gant sevenadurezhioù hen a zo bet gwelet evel metropolennoù bedel ha pouezus o marevezh istorel, dre an niver a annezidi dreist-holl hag o liammoù gant ar bed. Ul lod eus ar vetropolennoù hen-se o deus bet dreistbevet betek an deiz-ha-hiziv hag a chom e-touezh ar c'hêrioù chomet anneziet ar pellañ en istor Mab-Den.\nEn ur implij muzulioù modern, Roma, a zo gwelet evel ar c'hentañ metropolenn o vezañ bet tizhet ur milion a anneziad tro ar bloavezh 1 hag o kaout peuraozadurioù tisaverezh chomet distremen e-pad kantvedoù.\nDielfennadur ur vetropolenn[kemmañ | kemmañ ar vammenn]\nMeur a vuzul a vez implijet evit gouzout douats hag ur gêr a vez ur vetropolenn pe get:\nMetropolennoù pouezusañ Europa\nRet eo kaout ur boblañs uhel, uheloc'h evit tri milion anneziad evit ur vetropolenn bedel. Rannet eo bet ar vetropolennoù etre meur a reoù anezho (kêr bedel, metropolenn europat, metropolenn rann-vro) gant skeulioù disheñvel.\nRet eo kavout eno ur c'hreizenniñ galloudoù ekonomikel (skiantoù, sezoù embregerezhioù...), arc'hant, politikel ha sevenadurel.\nE-penn al luskoù emañ ar vetropolenn da geñver ar greanterezh, reiñ a ra lañs d'an aozadurioù pe d'an nevezintioù war tiriad kêr ha war an tiriad tro-war-dro.\nE-penn eo d'un aozadur tiriad kêriekaet.\nE-liamm eo gant ar skeulioù uheloc'h (broadel pe etrebroadel).\nDesach a ra an douristed, ur brud broadel pe bedel a zo gant ar gêr.\nUr rouedad aozadurioù pe skolioù-meur a zo en ur vetropolenn gant obererezhioù ensklask-diorroiñ nerzhus.\nAdtapet diwar « https://br.wikipedia.org/w/index.php?title=Metropolenn&oldid=1897880 »\nKemmoù diwezhañ degaset d'ar bajenn-mañ d'an 15 Meu 2021, da 08:10.


Buhez ar Sent/1837/Hiler - Wikimammenn\nBuhez ar Sent/1837/Hiler\n◄ Honorat Hiler Paol, quenta hermit ►\nAr pevarzecvet devez a viz Guenver.\nSANT HILER, ESCOP\nAr Sant-ma a voa guinidic eus ar Poëtou. E dad hac e vam o devoa ar malher da veza payanet. Hiler pehini en devoa ur speret hac un inclination vad, a goumance santout, dre ar sclerigen eus ar ræsoun, peguer væn e voa ar superstitionou payen, pa gavas, dre un effet particulier eus ar brovidanç, Levr ar Scritur Sacr. O lenn al Levr-ze, e teuas, gant ar sicour eus ar c’hrag, da aznaout ar virionez hac ar santelez eus ar Religion Gristen, hac heb dale e recevas ar Vadiziant : ober a reas bepred ur studi particulier eus ar Scritur Santel, evit gallout avanç muyoc’h muy en hent eus ar silvidiguez bac eus ar berfection. An istim a ree an Habitantet a Boitie eus e vertuz a reas dezo e choas evit o Escop, goude maro o Fastor. En em opposi a eureu muy ma ellas ; mæs contraign e voe da gonsanti d’ar choas a oa græt anezân.\nO vêza Escop, e labouras gant fervor ha gant couraich da instrui e bobl, hac e impligeas e oll nerz hac e oll zêl evit e breservi dious an hereziou pere a gorrompe ar vro. Abalamour da-ze an heretiquet a alyas an Empalaer Constanç pehihi a oa o frotector, d’en exila e Frigii. Ar Sant a recevas urs ar Prinç gant ur joa ingal d’an hini o devoa an Ebestel hac ar Merzerien, pa o devoa da soufr evit ar gaus hac evit gloar Jesus-Christ. Epad e exil pehini a badas pevar bloas, e composas daouzec Levr admirabl var Myster an Drindet ; ar pez ne viras quet na labouras da gonvertissa tud ar vro-ze, gant quement a frouez, ma seblante ne voa bet cacet d’y, nemet evit founta ha stabilia eno rouantelez Jesus-Christ.\nPresanti a reas d’an Empalaer ur Requet, dre behini e c’houlenne ma vize permetet dezâ disput ous an heretiquet, en ur Gonferanç public e presanç e Vajeste. Ar re-mâ oc’h aznaout e squiant hac e Zoctrin, ne gredzont quet en em exposi, gant aoun na droze an disput d’o-mez ha d’o c’honfusion ; caout a resont un digare evit alya ar prinç d’e gaç en dro d’e guær a Boitie.\nAr Sant a voe recevet en oll Quæriou var e hent, evel ur c’honfessor glorius a Jesus-Christ, pehini a zistroe triomphlant eus an herisi. Æz eo-compren gant pebes joa, gant pebes respet ha gant pe seurt triomphl e voe recevet gant e bobl.\nAr Sant bras-mâ, goude beza labouret gant ur zêl hac ur gouraich infatigabl evit souten an Ilis hac evit gloar Jesus-Christ ; goude beza bet istimet hac enoret gant an oll dud fidel ha gant ar Santela Esquibien, pere er c’honsidere evel o squer hac o exempl, goude beza bet amprouet ha purifiet dre ar bersecutionou, oaget a seiz vloaz ha tri-uguent, ha leun a vilidou, a derminas ur vuez quer poanius, mæs ive quer glorius, dre ur maro c’hoas preciussoc’h dirac Doue,er bloaz 368.\nSant Hiler o lenn ar Scritur Santel a zescas squiant ar Sænt, da lavaret ê, an nent eus ar silvidiguez hac eus ar berfection ; pebes mez evit Christenien ; coll amser o lenn canaouennou alies criminal, ha bepret inutil. Studiet squiant ar Sænt, mar fell deoc’h beza Sant un deiz.\nEil Reflexion. Ar Sant-mâ en deus studiet ha labouret pell amser evit compos daouzec Levr var Myster an Drindet Santel, evit esplica ar Myster bras hac adorabl-mâ. Pebes sourci a quemerit-hu da esplica ar myster-ze hac ar re-all da dud ho ty pe d’ho pugale.\nTrede Reflexion. Doue a reas da Sant Hiler ar c’hraç da zistrei dious e exil, victorius ha treac’h d’an heretiquet pere o devoa e bersecutet. Recevet e voe gant cals a enor ha gant triomphl en oll Quæriou dre bere e tremenas. Doue a ree enori ar Sant-mâ hac en n’en devoa quen studi na quen sonch nemet da broculi gloar Doue. Chetu-ase ar goumbad caër pehini a bad bete ar fin etre Doue hac ar Sænt ; Doue a ra o enori, hac ind-ii ne songeont nemet d’e servicha ha d’e c’hlorifia. Eürus ar servicher pehini a vezo cavet ganl Doue o labourat evelse evit e c’hloar.\nAdtapet diwar « https://br.wikisource.org/w/index.php?title=Buhez_ar_Sent/1837/Hiler&oldid=58305 »\nKemmoù diwezhañ degaset d'ar bajenn-mañ d'an 3 Kzu 2013, da 14:57.


karantez | Soubenn ar geek\nDielloù evit karantez\nPosted in Filmoù with tags bed ordinal, karantez, labour, Stadoù-Unanet, XXIvet kantved on Gwengolo 9, 2018 by geekezig\nDaoust din kavout darn vrasañ filmoù Judd Apatow a live etre a-benn ar fin e fell din bepred gwelet anezho. Trainwreck a ziskouez Amy, ur plac’h sur outi, prest bepred da gaout darempredoù revel, ul labour a-feson ganti hag all. Ober a ra goap ouzh he c’hoar vihan he deus dibabet ur vuhez “ordinal”. Ober a raio anaoudegezh gant ur mezeg evit ur pennad he deus da sevel ha kregiñ a raio etrezo un darempred kalz siriusoc’h eget boaz eviti.\nPrantadoù fentus a zo e Trainwreck ha dreist-holl istudennoù dispar (c’hoariet gant Tilda Swinton, John Cena, Ezra Miller, LeBron James). Prantadoù fromus a zo evel-just ha prantadoù chikan gwirheñvel a-walc’h. Hir-tre eo ar film avat ha dipitus a-walc’h ar c’hemenn a-benn ar fin peogwir n’hall ket Amy bezañ eürus gant he zechoù fall hag hec’h unan. Klasel-kenañ a-benn ar fin neuze. Dudi ‘m eus bet memestra met dipitet on bet e gwirionez.\nFilm sevenet gant Judd Apatow. Stadoù-Unanet Amerika, 2015, 2e05.


DIGORADUR AR PARKLEC’H ESKEMM KENTAÑ | GMVA\nHO PEAJOÙ KEVREET GANT AN ARLOAD KICEO\nAr c’hentañ parklec’h eskemm (P+E) ag an tolpad zo bet nevez-digoret en antre Kornôg Gwened. Ar soñj a zo kinnig d’an dud laoskel o c’hirri hag o broudiñ da implijiñ modoù treuzdougen boutin pe etremodel evit aesaat mont da greiz-kêr.\n140 plas parkiñ otoioù zo er P+E-se, en o mesk 3 flas evit an dud dalc’het en o c’herzhed ha 2 blas miret evit ar c’harbedoù tredan (gant bonnoù-adkargiñ), hag ul leur-barkiñ evit an divrodegoù. Hentoù suraet evit an dud àr droad zo bet rakwelet ivez betek an arsavioù treuzdougen boutin tostik-tost d’an tachad parkiñ, gant goudorennoù.\nAes-tre e vez mont d’ar parklec’h-se, lec’hiet e Kerangwenn, e kumun Ploveren, dre m’emañ e-tal an HB 165 ha ma vez eeun mont di adal eskemmer Kornôg Gwened.\nA-raok al lec’hioù strobet (kroashentoù-tro Kerangwenn hag ar Fourchenn) ha tost d’an tachadoù kenwerzh darempredet stank, e kas aes da groashent-tro an Arvor, ha doareoù etremodelezh a zo, dre an treuzdougen boutin Kicéo dreist-holl.\nEvit gwir e vez deservijet ar P+E gant al linenn Kicéo 2 hag a dremen bep 10 munut. Ganti e c’heller mont buan da greiz-kêr (10 mn e pad an hentad) ha betek bremañ emañ penn al linenn e tachad Tohanig. Busoù al linenn 6 a c’heller tapout ivez. Tremen a reont bep 20 munut hag e reont un dro etre ar Fourchenn, ar Republik, an ti-gar, ar skol-veur/PIBS hag an EST.\nAl labourioù a oa bet boulc’het e-kreiz miz Ebrel 2017 hag emaint da zisoc’hiñ àr-dro an 2l pemzekteziad a viz Du gant achuamant al labourioù ardremez. A-c’houde an 20 a viz Gwengolo emañ digor ar parklec’h avat.


C’hwehved sizunvez amzer Fask (B) - Le Diocèse de Quimper et Léon\nAccueil - C’hwehved sizunvez amzer Fask (B)\nC’hwehved sizunvez amzer Fask (B)\nEuz an 9 d’ar 15 a viz Mae 2021\nYn 15, 9-17 (B)\n9 « Evel m’e-neus va Zad karet ahanon, em-eus, me ive, karet ahanoh. Chomit em harantez. 10 Ma virit va gourhemennou, e chomot em harantez, evel ma choman-me e karantez va Zad en eur vired e hourhemennou. 11 Kement-se am-eus lavaret deoh, evid ma vo va levenez ennoh, ha ma vo leun-barr ho levenez.\n15 « N’eo ket an ano a zervicher a roan deoh hiviziken, rag ar zervicher ne oar ket petra a ra e vestr. Bremañ e roan deoh an ano a vignon, rag kement am-eus klevet gand va Zad em-eus roet deoh da anaoud.\n16. 1 Kement-se am-eus lavaret deoh evid mired ahanoh da veza feuket. 2 Taolet e vezot er-mêz euz ar zinagogennou ; dond a ra zokén an eur d’ar re a gaso ahanoh d’ar maro, ma kredo dezo kinnig eur zakrifis da Zoue. 3 Ober a raint kement-se abalamour n’o-deus anavezet nag an Tad na me. 4 Med lavared a ran kement-se deoh, evid m’ho-po soñj, pa zeuio an eur, em-boa lavaret deoh. N’em-eus ket lavaret ze adaleg ar penn kenta, peogwir e oan ganeoh ».\nAr Yaou-Bask (B)\nEn amzer-ze, savet Jezuz a varo da veo, en em ziskouezas d’an unneg Abostol, hag 15 e lavaras dezo :\n— « It dre ar béd ar-béz, embannit Kelou Mad an Aviel d’an oll Grouadèlèz. 16 An neb a gredo hag a vo badezet, a vezo salvet. An neb avad a zinaho kredi a vezo kondaonet.\n17 Setu amañ ar zînou a vo da heul ar re o-devo kredet : em ano e kasint kuit an droug-sperejou ; yezou nevez a gomzint ; 18 tapoud krog a raint en naered, ha ma evont eun ampoezon marvel bennag, ne raio dezo droug e-béd ; astenn a raint o daouarn war ar re glañv, hag e wellaio ar re-mañ dezo ».\n19 Neuze, goude beza komzet dezo evel-se, e oe douget an Aotrou Jezuz d’an Neñv, hag eh azezas en tu dehou da Zoue.\n20 Mond a reas int-i a-vad da brezeg e pep leh. Labourad a ree an Aotrou a-unan ganto, hag e veze starteet ar Gomz gand hemañ dre ar zînou a zeue d’he heul.\nGwener 14 a viz Mae : Sant Mazeaz, abostol\nYn 15, 9-17\nYn 16, 23b-28\n23b « E gwirionez, e gwirionez e lavaran deoh : kement tra a houlennot digand va Zad, em ano, a vo roet deoh gantañ. 24 Beteg-henn n’ho-peus goulennet netra em ano. Goulennit hag e resevot, hag e vo leun-barr ho levenez.\n25 « Kement-se am-eus lavaret deoh e parabolennou. Med dond a ra an eur ha ne gomzin ket ouzoh e parabolennou, med komz a rin frêz diwar-benn va Zad.\n26 « En deiz-se, e houlennot em ano ; ha ne lavaran ket e pedin an Tad evidoh, 27 rag an Tad e-unan a gar ahanoh, abalamour m’ho-peus karet ahanon, ha m’ho-peus kredet ez on deuet euz Doue.\n28 « Eet on er-mêz euz an Tad, ha deuet on er béd. Bremañ e kuitaan ar béd, hag ez an da gaoud an Tad ».


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Richard Boyd Barrett) (KildareStreet.com)\nResults 1-20 of 836,850 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Richard Boyd Barrett)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Richard Boyd Barrett)


Yvon Ollivier. 75 vloaz an dilestradeg amerikan e Lokmikael - Spered ar vro - Le Télégramme\nYvon Ollivier. 75 vloaz an dilestradeg amerikan e Lokmikael\nYvon Ollivier e-kichen maen-koun dilestradeg Lokmikael. (Foto Dewi Siberil)\nA-hed miz Eost ez eus bet dalc’het soñj eus dieubidigezh ar vro, e fin ar brezel diwezhañ. Pennad-kaoz gant Yvon Ollivier, eus Lokmikael an Traezh, hag en deus kemeret perzh e lidoù dilestradeg bae Sant-Eflamm.\n> Yvon, penaos e oa c’hoarvezet an traoù amañ e 1944 ?\nE miz Even ‘oa bet an D-Day e Normañdi. Goude bezañ tremenet Avranches e penn-kentañ miz Eost ‘oa aet buan-ha-buan Amerikaned ar jeneral Patton da Vrest, met ne oa ket esañs ken. Gant se ‘oa bet organizet an debarkamant amañ, kar ne oa ket posubl er porzhioù all evel Cherbourg, Sant-Malo pe Sant-Brieg, holl distrujet gant ar Boched. D’an 11 a viz Eost ‘oa deuet tri lestr LST (Landing Ship Tank) deus Southampton. An operasion Author I ‘oa. Al listri ‘chome war an traezh, ret ‘oa gortoz ar mor da vont kuit evit ma vije digoret an talbenn, ha goude ‘h ae ar c’hamionoù e-barzh da gargañ dour-tan, ha dont en-dro. Un toullad devezhioù goude e oa komañset al listri da dont pemp dre bemp. Ur wech ‘oa bet 35, tost-ha-tost e oant ! A bop seurt traoù ‘vije degaset gante. Deus an tu all ‘h ae prizonerien ha tud gloazet da vro Saoz. Tremen 10 000 Amerikan ‘oa tremenet dre amañ.\nPlad eo an aod amañ, hag an traezh zo start ha kalet. E Lokmikael eo aeset mont ‘maez, ha n’omp ket pell deus Brest. Pa oa erruet an Amerikaned dre an hent tri devezh a-raok al listri, ar Rezistañs ‘oa aze ha ‘neus sikouret anezhe da welet ‘pelec’h ‘oa ar blokaus, ar minoù, ‘pelec’h ‘oa Boched c’hoazh marteze, hag o devoa lamet an tammoù koad hag ar minoù ‘oa bet lakaet er bae. Un troour ‘noa lâret dezhe « demain, débarquement », met ‘noant ket komprenet. Souezhet-bras ‘oant bet an deiz war-lerc’h !\nKalz bunkerioù ‘oa, met reoù vihan, gant un toull da dennañ, evel amañ dindan otel bras Lokmikael. Met e miz Eost 44 n’eus ket bet emgann ebet, ar Boched ‘oa aet kuit deus ar vro. Un tamm bec’h zo bet e Lokemo memestra, kar an dud ‘devoa dispaket bannieloù gallek partout, se ‘noa ket plijet dezhe. Gant se o devoa distrujet daouzek bag pesketa eno. Hag e miz Here ‘oa bet lazhet un toullad tud yaouank dindan ar Roc’h Allaz, nepell deus Sant-Eflamm, rak minet ‘oa bet ar bunker-se.\nMat-tre ! Diaes ‘oa bet ar vuhez ‘pad pevar bloaz, setu ‘noa plijet kalz d’an dud, ha d’ar merc’hed surtout. Dont ‘raent gant bokedoù. Gant an Amerikaned ‘vije roet chokolad, chewing-gum, sigaretennoù. Trok ‘vije, sot ‘oant gant al lambig, kreñvoc’h ‘vit ar wiski… Met un nebeud merc’hed ‘oa bet forset memestra. Daou soudard du ‘oa bet krouget e Plouilio. Ar re wenn ‘vijent ket krouget ‘vat.\n> Ar miz-mañ eo bet lidet 75 vloaz an dilestradeg. Penaos eo paseet an traoù ?\nAbaoe warlene e oamp o labourat war an dra-se. Un diskouezadeg brav ‘meump savet, ha kalz a dud zo deuet da welet al lidoù koulz hag ar c’hirri amerikan war an aod. Dalc’hen soñj deus ar pezh ‘oa tremenet e Lokmikael, ‘vit ar vugale, setu ‘pezh ‘moa c’hoant ! ‘M eus aon ‘m eus graet ma labour bremañ.\nan dieubidigezh : la libérational lidoù : les cérémoniesan dilestradeg : le débarquementan talbenn : le front, la proueal Lev-Draezh : la Lieue de Grèveun troour : un traducteurun emgann : un combat\nIl y a 75 ans, les Alliés libéraient la Bretagne. À Saint-Michel-en-Grève (22), les témoins de l’époque se souviennent du débarquement américain du 11 août 1944. Le site exceptionnel de la Lieu de Grève sert ainsi de point d’approvisionnement aux troupes assiégeant Brest. Historien local, Yvon Ollivier a réalisé un important travail de documentation et de collectage au sujet de cet épisode peu connu de notre histoire récente. Suite aux commémorations officielles, son exposition continuera à circuler dans le Trégor.


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Willie Penrose) (KildareStreet.com)\nResults 1-20 of 837,830 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Willie Penrose)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Willie Penrose)


Diwan - Pour la correction des copies de bac et de brevet, rédigées en breton\nDegemer > Pour-la-correction-des-copies-de-bac-et-de-brevet-redigees-en-breton\nPa emañ 15 lisead ha 60 skolajiad o c’houlenn, gant arguzennoù, e vefe difaziet o kopiennoù matematik skrivet e brezhoneg, gant doareoù reizh, e galv Diwan e dapfe pep hini e kiriegezhioù. Peseurt soñj a vez kaset gant ar Republik d’he yaouankizoù pa vez difennet dezhe implij ar brezhoneg ?\nPa emañ 15 lisead o c’houlenn, gant arguzennoù, e vefe difaziet o kopiennoù matematik skrivet e brezhoneg, gant doareoù reizh,\nPa eo bet divizet gant ouzhpenn 60 skolajiad implij ar brezhoneg evit an arnodenn skiantoù ha teknologiezh,\nPa vez kontet trawalc’h a difazierien barrek en akademiezh Roazhoon evit difaziañ ar c’hopiennoù-se,\nPa emañ ar c’helennerien-se distag ouzh Diwan,\nPa vez desket eo bet kaset gant ar rektordi un enseller d’ur greizenn difaziañ e Brest evit impich e vefent difaziet ar c’hopiennoù savet e brezhoneg,\nDiwan a zegas da soñj :\n- lezenn an 8 a viz Eost 2013 a lâr « peogwir eo ar yezhoù ha sevenadur rannvro perzh eus glad Frañs, eo harpet o kelenn e penn kentañ ar rannvroioù lec’h emaint implijet,\n- skrivet eo e Kod an deskadurezh « yezh ar c’helenn, an arnodennoù ha kenstrivadegoù, hag an tezennoù ha memorioù er skolioù publik ha prevez , a zo ar galleg. Nemet e vefe abeget ha diazezet war : 1° Ar redioù degaset gant kelenn ar yezhoù ha sevenadurioù rannvro pe estren ; (…) » (L 121-3),\n- a-baoe 2008 e vez menneget er Vonreizh« perzh eus glad Frañs emañ ar yezhoù rannvro ».\nDiskuliañ a ra Diwan :\n- diviz rektorezh akademiezh Roazhon d’en em aozañ evit difenn e vefent difaziet ar c’hopiennoù e brezhoneg en arnodennoù bachelouriezh ha breved,\n- diwar-benn ar vachelouriezh, a-baoe daou vloaz hanter, ar respontoù-nac’h sistematek, diazezet war arguzennoù faos (diouer a gelennerien, geriaoueg matematik « ket stabil » e klas termen… met degemerabl en trede klas !)\n- emzalc’h melestradur an Deskadurezh Stad a ra van eus spered al lezennoù er c’helc’hlizher embannet an 12 a viz Ebrel 2017 : en destenn-mañ ne vez ket aotret zoken da skrivañ e brezhoneg evit an arnodenn istor ha geografiezh er bak, zoken ma vefe graet a-baoe ouzhpenn ugent vloaz. Ur bazenn war gil eo ar c’helc’hlizher-mañ peogwir ne gemer ket e kont an arnodenn skiantoù ha teknologiezh er breved.\nGoulenn a ra Diwan :\n- e vefent priziet kopiennoù al liseidi hag ar skolajidi hervez ar memes kriterioù hag an emstriverien all, vefe aozet o skrid e galleg, en euskareg pe e brezhoneg,\n- e vefe dalc’het soñj gant ministr an Deskadurezh Stad, Jean-Michel Blanquer, eus e diskleriadennoù er Breujoù d’an 29 a viz Meurzh 2018 : « Ur sell mat hon eus me hag ar gouarnamant davet ar yezhoù rannvroel. Prosezet on bet goude ma frazenn « Ur yezh, ur yezhadur, ur Republik », met, fier on da ziskleriañ eo ar galleg, enskrivet er Vonreizh, an dra pouezusañ din, ne ya ket a-enep ur politikerezh digor-tre da geñver ar yezhoù rannvroel a zo menneget, war abegoù mat, er Vonreizh. Posubl eo lâret « ar galleg ha war ar memes koulz ar yezhoù rannvroel ». Labourat e reomp neuze gant ar rouedadoù gant ur spered madelezh. Klevout a ran lod o c’houlenn muioc’h a emglev e pleustradegoù ar rektordiez da-geñver ar rouedadoù o tifenn ar yezhoù rannvro, ha digor tre on war ar goulenn-mañ. »\n- e vefe dalc’het e emouestl da ambroug ar rouedadoù kelenn, diskleriet gant prezidant ar Republik e Kemper d’an 22 a viz Even.\nGervel a ra Diwan e dapfe pep hini e kiriegezhioù. An 3 a viz Gouere eo an deiz-mañ. Peseurt soñj a vez kaset gant ar Republik d’he yaouankizoù pa vez difennet dezhe implij ar brezhoneg ?\nGerioù-alc'hwez stag : bak e brezhoneg bachelouriezh breved brezhoneg Deskadurezh Stad